Zarina Anjoulie Sound Balik Netizen Tegur Haram Buat Sedut Lemak

Baru-baru ini perkongsian pelakon sensasi Zarina Anjoulie menjadi perhatian ramai apabila mendedahkan dia melakukan rawatan sedut lemak (Liposuction) di sebuah klinik estetik swasta.

Menerusi entri itu, Zarina atau lebih dikenali sebagai Anju teruja dengan hasil rawatan tersebut yang baru sahaja berapa hari sudah dapat lihat kesannya.

Zarina juga tidak lokek berkongsikan video pendek proses melakukan rawatan tersebut buat para peminatnya.

Bagaimanapun, perkongsiannya itu menimbulkan rasa kurang senang netizen sehingga ada yang mendakwa rawatan sedut lemak yang dilakukan itu adalah haram bagi seorang Muslim.

Tidak hanya berdiam diri, menerusi satu entri lain Anju dilihat membalas kritikan netizen dengan mengatakan menonton video lucah sambil beronani juga haram dan berdosa.

Kata Anju lagi, meskipun orang ramai tidak dapat melihat jika seseorang melakukan perkara sedemikian namun Allah SWT menyaksikannya.


Fasha Sandha, Suami Tak Gemar Tayang Kebahagiaan Berlebihan Di Media Sosial

Sudah tiga tahun mendirikan rumah tangga dengan pelakon Aidil Aziz, pelakon Fasha Sandha berkata dia tidak mempunyai sebarang rahsia kebahagiaan.

Fasha berkata dia dan suaminya lebih selesa menjalani kehidupan secara sederhana serta menerima kekurangan pasangan.

“Tiada apa-apa rahsia kehidupan harmoni yang kami jalani. Sama sahaja seperti pasangan lain. Cuma mungkin kami memilih untuk menerima kekurangan masing-masing selain hidup dalam serba sederhana saja.

“Bagi saya hidup bersederhana itu penting kerana mampu membibitkan rasa bahagia. Alhamdulillah setakat ini semuanya berjalan dengan baik. Syukur dengan apa yang dilalui,” katanya.

Dalam pada itu, Fasha berkata dia juga tidak gemar menayang kebahagiaan rumah tangga secara berlebihan di media sosial. Namun, baginya terpulang pada hak masing-masing untuk mencorakkan media sosial.

“Kita boleh berkongsi tetapi sebaiknya tidak keterlaluan, sederhana saja. Dalam apa yang kita buat jangan berlebihan. Sebab saya percaya bila berlebihan itu, ada ketikanya ia boleh datangkan masalah semula kepada kita. Saya dan suami sangat bersederhana.

“Bagaimanapun, ia terpulang juga kepada individu. Bagi saya, itu adalah sosial media yang kita punya. Jadi sudah tentu kita ada hak untuk mencorakkannya,” katanya.

Fasha mendirikan rumah tangga dengan Aidil Aziz pada Mac 2019 dan dikurniakan seorang cahaya mata perempuan Aisha Amaira Mohd Aidil.

Menerusi perkahwinan pertama, Fasha mempunyai dua cahaya mata iaitu Putra Rayfal Ramli, 7, dan Putri Raysha Jemyma yang kini berusia lima tahun.


Zul Ariffin Anggap Kecaman Seperti Sarapan Pagi

Baru-baru ini perkongsian pelakon Zul Ariffin mengundang kecaman ramai apabila mendukung seorang wanita bertudung bagi mempromosikan satu produk.

Tidak mudah melatah dengan kritikan dilemparkan, Zul berkata kecaman yang diterima bukan isu besar yang perlu dirisaukan.

BACA: Peminat Zul Ariffin Kecewa Tengok Aksi Dukung, Peluk Wanita Bertudung

“Tak rancang pun semua tu. Apabila sesi penggambaran, saya hanya buat kerja saya. Apabila jadi viral saya diamkan sahaja. Kritikan bagaikan sarapan pagi buat saya, makan je la, kemudian move on,” katanya.

Terdahulu, video iklan produk bengkung yang dilakonkan oleh Zul mengundang rasa kurang senang netizen yang menyifatkan ianya kurang manis dipertontonkan kepada umum.

Rata-rata peminatnya meluahkan rasa kecewa apabila melihat pelakon itu bermesra dengan wanita lain serta menganggap iklan itu tidak sesuai dengan standard Zul yang mempunyai kelas tersendiri.


“Memang Tak Sangka Kamal Adli Jadi Abang Ipar”

Mula mengenai ketika dia menyertai pertandingan Dewi Remaja 2014/15 lalu, pelakon Raysha Rizrose tidak pernah menyangka Kamal Adli akan menjadi abang iparnya.

Raysha berkata selama ini sememangnya dia dan adik beradik lain tertanya-tanya siapa yang bakal menjadi suami Uqasha Senrose dan tidak terfikir lelaki itu adalah Kamal.

BACA: “Kami Tak Langgar SOP, Video Tular Itu Baru Lepas Sesi Fotografi”

“Serius, saya memang tak sangka Kamal Adli jadi abang ipar. Ketika masuk Dewi Remaja dulu, dia jadi hos. Saya tahu dia macam itu saja dan tak pernah kerja bersama pun. Namun, Kamal ini selalu berada di sekeliling keluarga saya sejak dari dulu, tapi tak pernah nak kenal betul-betul.

“Jadi, apabila mereka berkahwin dan diingat-ingatkan semula, Ya Allah dia ini sebenarnya abang ipar. Itupun selepas lapan atau sembilan tahun kenal dia sejak dari Dewi Remaja,” katanya.

Kata Raysha lagi, Uqasha agak kurang bernasib baik dalam hubungan cinta namun tidak pernah terlintas bahawa Kamal akan menjadi suami kakaknya.

“Kita tahu dia (Uqasha) seorang yang penyayang, tapi sering kurang bernasib baik dalam hubungan percintaan. Namun, akhirnya dia bertemu jodoh dengan Kamal.

“Macam terkejutlah sebab selama ini kita fikir mungkin orangnya jauh sangat, tiba-tiba dah ada depan mata rupanya. Dah lama, cuma tak pernah nak terlintas pun,” katanya.

Terdahulu, Kamal dan Uqasha selamat mendirikan rumah tangga pada 5 November lalu secara tertutup namun mengumumkan kepada umum sebulan kemudian.


Aishah Terima Gelaran Datuk

Penyanyi Aishah merupakan antara individu penerima darjah kebesaran, bintang pingat sempena Hari Keputeraan ke-74 Yang Dipertuan Besar Negeri Sembilan, Tuanku Muhriz Ibni Almarhum Tuanku Munawir hari ini.

Aishah menerima Darjah Setia Bakti Negeri Sembilan (DBNS) yang membawa gelaran Datuk. Istiadat pengurniaan darjah kebesaran Negeri Sembilan itu berlangsung di Istana Besar Seri Menanti, Kuala Pilah.

BACA: Ramai DM Maki Hamun, Aishah Nafi Buka Aib Suami Kongsi Kisah Beli Beras

Antara nama lain yang turut dikurniakan DBNS adalah Ahli Dewan Negara Senator Dr Ahmad Azam Hamzah, Pengarah Urusan & Rakan Operasi McDonalds Malaysia, Azmir Jaafar dan Pakar Perunding Kardiologi Dr. Asri Abdullah Ramaiah.

Sekitar tahun 2013, Aishah aktif dalam bidang politik dan pernah bertanding di Parlimen Jempol, Negeri Sembilan mewakili parti PAS.

Aishah mula mencipta nama sebagai penyanyi pada awal tahun 1980-an bersama Aisha and The Fab Club.

Selain memenangi Anugerah Juala Lagu kelima (AJL5), Aishah turut bergelar juara Gegar Vaganza musim keempat pada tahun 2017.


Zarina Zainuddin Dedah Suami Nyaris Ditembak Arwah Bapa Isteri Pertama

Hampir 28 tahun hidup bermadu, baru-baru ini pelakon Zarina Zainuddin ada berkongsikan di Instagram kisah perkenalannya dengan suami.

Bagaimanapun, Zarina menyifatkan suaminya, Datuk Seri Raihan Wan Jaafar seorang lelaki budiman kerana berani memperkenalkan pelakon itu dengan isteri pertamanya.

BACA: Zarina Zainuddin Menangis Kesal, Tak Sengaja Ketuk Anak Dengan Senduk

Kata Zarina lagi, dia menerima lamaran suaminya ketika itu tanpa ada rasa cinta namun suaminya tidak pernah mensia-siakan dirinya.

“Awal perkenalan dengan suami, saya sangat takut berkawan dengan lelaki kerana menganggap semua lelaki jahat dan suka mengambil kesempatan. Tidak ada yang jujur.

“Di usia saya 22 saya berkenalan dengan seorang lelaki yang jujur menceritakan kisahnya mula2 bercinta dengan isterinya,” katanya.

Zarina turut berkongsikan suaminya nyaris ditembak arwah bapa isteri pertamanya, namun akhirnya mereka berkahwin juga dan suaminya sangat sayangkan isterinya itu.

“Dia cakap bukan senang dia nak rebut hati isterinya sampai nak kena tembak dengan arwah bapa isterinya dengan senapang patah.. last-last dia dapat jugak kawin .. Cintanya memang cinta mati dengan isterinya.

“Saya suka dengar dia cerita betapa dia sayang isterinya.. bila dia ajak saya kawin saya cakap bawak jumpa isterinya dulu .. dia berani bawak saya jumpa minta izin .. his a gentelman,” tulisnya.

Sebelum ini, Zarina mendedahkan dia sangat menyanjungi dan sangat kasihkan madunya, Datin Seri Noorhasimah Mohd Noor yang banyak mengajar dan membimbingnya ke jalan yang benar.


Khai Bahar Tak Nak Beli Kereta, Lebih Selesa Naik LRT

Siapa sangka, penyanyi Khai Bahar rupanya tidak mempunyai kereta dan lebih selesa menggunakan pengangkutan awam jika mahu kemana-mana.

Menurut penyanyi berusia 27 tahun itu, dia merasakan tiada keperluan untuk dia membeli kereta dan tidak kisah menaiki transit aliran ringan (LRT) jika mahu kemana-mana.

BACA: Bergambar Bersama, Netizen Puji Nabila Razali & Khai Bahar Sepadan

“Saya tidak melihat ada keperluan pun membeli kereta baharu kerana tidak kisah menggunakan pengangkutan awam seperti transit aliran ringan (LRT) untuk ke mana-mana.

“Malah, peminat pun memang tahu saya sering menaiki LRT. Ada saya kongsikan video dalam Instagram peminat. Saya tak ada kemahuan nak beli kereta sebab tak tahu untuk apa atau mahu pergi ke mana,” katanya.

Kata Khai lagi, jika ada urusan kerja penting dia akan dijemput oleh pengurusnya atau lebih selesa menggunakan khidmat e-hailing. Jika ingin pulang ke kampung pula dia akan menaiki perkhidmatan Keretapi Tanah Melayu (KTM) kerana lebih menyenangkan daripada kapal terbang.

“Perjalanan ke Perlis ambil masa sekurang-kurang lima jam untuk sampai. Saya dah biasa balik ke kampung naik kereta api. Saya seorang yang mudah. Misalnya, bagi saya naik kereta api lagi senang daripada penerbangan.

“Nak ke lapangan terbang dah makan masa, sampai di sana kena tunggu lagi, sudahnya sama saja. Tetap lima jam juga tempoh perjalanan yang ditempuh,” katanya.


Cantik Betul Weh, Blooming! Inilah Tempat OOTD Viral Wajib Singgah

OOTD time! Haa, kalau bab bergambar ni mesti ramai yang suka. Barulah boleh letak hashtag OOTD (Outfit of the day) di media sosial masing-masing kan?

Tips nak bergambar ni kena cari tempat yang best dan cantik, baru lah gambar pun akan letup nanti. Kami ada satu tempat yang boleh anda singgah. Percuma pula tu. Kenapa nak masuk tempat berbayar mahal sedangkan ada jer tempat ootd yang menarik dan percuma, ye dak?

Dengan bertemakan ‘Blooming Prosperity’, ruangan bawah di Mitsui Outlet Park, Klia Sepang adalah tempat OOTD menarik yang anda patut singgah kejap. Serius gais, dengan dekorasi bunga yang berkembang mekar dan cantik ini membuatkan anda tak nak pergi mana dah. Patutlah viral sangat.

Anda boleh bergambar di Blooming Prosperity Garden ini dengan pokok-pokok mekar dan hiasan-hiasan bunga yang lawa giler ini gais. Dapat juga mewujudkan rasa gembira dan teruja tu. Ini barulah permulaan baharu memasuki Musim Bunga nanti!

Bukan itu jer, anda juga boleh hayati semangat kegembiraan Tahun Baharu Cina yang tak lama jer lagi ini dengan ganjaran dan promosi menarik dengan diskaun tambahan yang disediakan khas untuk anda. Fuh, best nih. Bukan setakat bergambar cantik jer kat sini, hadiah pun boleh menang lagi. Untung betul!

Jika anda dah sampai ke sini, anda perlu rebut peluang untuk sertai keseronokan ‘Chopsticks Challenge’! Anda belanja minimum RM300 dalam maksimum DUA (2) resit dan berpeluang memenangi Baucar Tunai RM100 dan Hadiah Eksklusif!*

Ianya bermula jam 12 tengah hari hingga 7 malam di lokasi Forest Walk, di hadapan Boost Juice Bars. Anda perlu cepat tau. Jangan ketinggalan!

Selain itu, anda juga boleh membuat penebusan dan bawa pulang Red Packet MOP KLIA Edisi Terhad dengan perbelanjaan minimum RM300 dalam maksimum DUA (2) resit di mana-mana cawangan. Fuiyo! Tempat penebusan adalah di Kaunter Maklumat, Dataran Sunshine. Jangan terlepas okay!
*Selagi stok masih ada.

Tak lama jer lagi kita bakal menyambut Chinese New Year kan? Jadi, akan ada satu siri Promosi CNY DISKAUN Sehingga 70%! Pergh banyak tu weh. Tak sabar nak shopping. Anda jangan lepaskan peluang membeli-belah dan promosi eksklusif dalam tempoh perayaan ini yer.

Untuk info lanjut, boleh terus klik link media sosial Mitsui Outlet Park KLIA Sepang:

Facebook (@MOPKLIA): DI SINI
instagram @mitsuioutletparkkliasepang: DI SINI
Website: DI SINI


Maya Karin Bakal Kahwin Dengan Ahli Politik Berpangkat Datuk?

Baru-baru ini timbul khabar angin mengatakan pelakon jelita, Maya Karin menjalinkan hubungan dengan seorang individu berpangkat Datuk.

Bagaimanapun, Maya menafikan dakwaan tersebut serta mengatakan dia ada berkawan baik dengan individu berpangkat Datuk tetapi tidak mempunyai sebarang hubungan istimewa.

“Ya, memang kami rapat. Tetapi bukan seperti yang didakwa. Kami hanya berkawan baik. Saya ada ramai kenalan orang politik. Jadi saya tak faham bagaimana dakwaan seperti ini boleh timbul,” jelasnya.

Dalam pada itu, Maya berkata dia masih terbuka hati untuk mendirikan rumah tangga namun buat masa ini dia lebih memilih untuk menambah lebih ramai kenalan.

“Tentu sekali saya masih mahu berumah tangga. Tetapi sekarang saya hanya menambah lebih ramai kenalan. Meluangkan lebih masa, bertemu kawan baharu meskipun dahulu saya merasakan tiada keperluan. Segan.

“Perintah Kawalan Pergerakan (PKP) adalah masa terbaik untuk saya kenal lebih ramai orang. Tambah jaringan sosial. Jadi, buat masa ini tiada tekanan untuk berkeluarga,” katanya.


Harris Alif Nak Ikut Masuk Sekali, Teringin Nak Tengok Intan Ladyana Bersalin

Bakal menimang cahaya mata sulung tidak lama lagi, pelakon dan penyanyi Harris Alif berkata dia mahu menemani isterinya, Intan Ladyana di dewan bersalin.

Katanya lagi, dia akan memberanikan diri menemani isterinya yang dijangka bakal melahirkan anak pertama mereka itu pada hujung Februari.

BACA: Intan Ladyana, Harris Alif Sepakat Rahsiakan Jantina Anak, Keluarga Pun Tak Tahu

“Saya okey nak teman dan melihat sendiri proses bersalin nanti. Ini adalah pengalaman pertama, pastinya saya mahu rasai sendiri. Tetapi tidak tahu bagaimana SOP yang ditetapkan hospital. Jadi perlu ikut sahaja,” katanya.

Bakal bergelar bapa di usia muda, Harris berkata dia mempelajari ilmu keibubapaan menerusi bacaan secara atas talian.

“Sekarang zaman moden, gunakan teknologi sebaik mungkin. Cari sahaja di Internet. Banyak ilmu manfaat yang boleh dipelajari. Jadi tak perlu saya hadiri kelas untuk belajar ilmu menjadi seorang bapa.

“Selain itu ibu bapa saya juga sering beri nasihat apa yang patut dilakukan apabila sudah ada anak sendiri nanti,” katanya.

Harris dan Intan mendirikan rumah tangga pada 5 Februari 2021. Sebelum ini hangat diperkatakan mengenai kehamilan Intan apabila peminat ternampak baby bump pelakon itu.


Scha Alyahya Menangis Terpaksa Berjauhan 45 Hari Dengan Suami, Anak-Anak

Pelakon Scha Alyahya mengakui berat hati untuk meninggalkan anak-anak apabila bakal menjalani penggambaran filem Telaga Suriram di luar Kuala Lumpur selama 45 hari.

Kata pelakon berusia 39 itu lagi, meskipun Awal Ashaari memberi keizinan namun dia tetap bimbang membiarkan suamnya menguruskan dua orang anak mereka.

BACA: Scha Alyahya Kurang Berbual Dengan Awal Ashaari Lepas Lahirkan Anak Kedua

“Berat rasa hati… tidak dinafikan hati saya sangat berat nak tinggalkan anak-anak yang masih kecil. Kadang-kadang terfikir, betul ke apa yang saya buat ini.

“Watak itu dah berat, tambah pula lokasi penggambaran jauh dari KL dan lama. Jarang saya buat benda ini. Bagi saya, ia satu pengorbanan.

“Saya dah cakap dekat Awal dan dia sangat memahami sehingga saya menangis. Sebab dah lama tak buat, jadi rasa lain,” katanya.

Dalam pada itu, Scha berkata urusan anak ke sekolah dia yang sediakan namun dia sudah pun memberitahu suaminya apa yang perlu dilakukan.

“Sebab bab urusan anak nak ke sekolah memang saya yang sediakan. Awal tak tahu sistem sekolah tapi saya beritahu la dia macam mana nak buat,” katanya.


Kuiz: Ketahui Siapa “SELEBRITI BESTFRIEND” Dan Rumah Kediaman Impian Anda?


Letak Emoji Baby Boy, Neelofa Bakal Timang Bayi Lelaki?

Selepas sekian lama berteka-teki, selebriti popular Neelofa akhirnya membuka mulut bahawa dia kini berada di fasa terkahir kehamilan dan bakal menimang cahaya mata sulung.

Sebelum ini, perkongsian Neelofa menjadi perhatian apabila anak kepada Yang Di-Pertuan Agong menghadiahkan barangan bayi, kali ini memberikan makanan pula.

Namun, bukan makanan yang menjadi perhatian sebaliknya emoji yang ditulis Neelofa dimana bekas pengacara MeleTOP itu menggunakan emoji bayi lelaki.

Kapsyen tersebut sekaligus membuat netizen tertanya-tanya adakah selebriti itu bakal menimang cahaya mata lelaki atau mungkin emoji itu digunakan secara rawak sahaja.

Terdahulu, Neelofa berkata dia kini dalam persediaan menyambut kelahiran bayi sulungnya bagaimanapun enggan mendedahkan jantina cahaya mata pertamanya bersama PU Riz itu.


“Saya Tak Cemburu Dengan Siti Nordiana”

Tahun lalu hangat diperkatakan mengenai kontroversi kes saman fitnah Siti Nordiana terhadap lima sekawan termasuk penyanyi Syura Badron.

Menafikan dakwaan dia menyimpan perasan cemburu terhadap kejayaan Siti Nordiana, Syura berkata dia tidak pernah ada perasaan itu serta menganggap ada hikmah di sebalik apa yang terjadi.

BACA: Peguam Syura, Lan Solo & Isteri Mahu Bincang Selesai Luar Mahkamah Kes Saman Siti Nordiana

“Saya tak pernah terfikir pun untuk naikkan nama. Apatah lagi dengan kontroversi yang tidak baik. Bagi saya, apa yang berlaku ada sebab. Kita pun tak boleh nak cakap lebih sebab benda dah jadi. Ramai kata saya cemburu dengan kejayaan Nana. Tapi tidak sekali-kali ada perasaan cemburu.

“Macam mana pun, saya bersiap sedia dengan apa yang bakal berlaku. Terima dengan hati terbuka dan berhadap satu keputusan yang baik,” katanya.

Dalam pada itu, Syura mengaku banyak menerima kecaman di ruangan komen dan mesej sepanjang enam bulan isu itu terjadi. Ujarnya, dia tertekan apabila menerima kecaman secara melampau meskipun sudah lama berkecimpung dalam dunia seni.

“Sudah enam bulan isu ini dan sememangnya saya ada menerima kecaman. Bukan saja di ruang komen tapi ada juga netizen yang mesej secara peribadi di Instagram.

“Komen-komen negatif dan melampau sehingga melibatkan maruah. Walaupun dah jadi artis hampir 20 tahun, emosi tetap terganggu dengan komen melampau.

“Bila saya rasa down, kawan-kawan la tempat saya untuk lepaskan tekanan. Bersyukur ada kawan-kawan yang banyak bantu dan tanya khabar,” katanya.


Ada Yang Jodohkan Siti Nordiana Dengan Shuib

Minggu lalu, hangat diperkatakan mengenai Shuib Sepahtu apabila pelawak itu mengakui ada mengenali seseorang selepas hampir lima bulan pemergian isteri tercinta.

Bagaimanapun, Shuib berkata hubungan itu masih terlalu awal dan dalam fasa berkawan serta menyerahkan soal jodoh kepada Allah.

Namun tiada angin tiada ribut, nama penyanyi Siti Nordiana atau Nana pula yang menjadi sebutan sehingga ada yang mengatakan sesuai untuk dijadikan isteri Shuib.

Semuanya gara-gara sebuah video seorang pereka fesyen yang memaparkan Nana hadir untuk menempah busana dengannya dan sempat berseloroh, adakah baju itu baju untuk kahwin.

Video yang dikongsikan di aplikasi TikTok itu menjadi bualan netizen sehingga ada netizen membuat spekulasi sendiri.

Netizen pula yang sibuk mengenai wanita mana yang sesuai dengan bapa tunggal kepada empat orang anak itu. Tidak kira siapa pun wanita tersebut, asalkan boleh membahagiakan Shuib.

Terdahuli, Shuib berkata ibunya juga ada bertanya mengenai pengganti. Katanya jika dia mahu mencari jodoh perlulah mendapat persetujuan daripada ibu dan anak-anaknya.


Facemask PU Riz, Neelofa Dinobat The Best New Brand of The Year, Lebih 800,000 Helai Terjual

Jenama Markaz Tijaari milik pasangan selebriti PU Riz dan Neelofa dinobat sebagai The Best New Brand of The Year oleh The Asia Business and Leadership Award 2022.

Menurut PU Riz, pencapaian itu adalah daripada hasil penjualan pelitup muka Nun Ha keluaran mereka yang terjual lebih lebih 800,000 helai dalam masa tiga bulan.

BACA: Tenang Dengar PU Riz Bacakan Zikir, Neelofa Terkejut Bayi Tiba-Tiba Menendang

“Alhamdullillah, pelitup muka Nun Ha dapat terjual banyak hingga dinobatkan sebagai The Best New Brand of The Year oleh The Asia Business and Leadership Award.

“Pelitup muka ini sebagai ‘benchmark’ kerana harga terbaik dalam pasaran iaitu murah, mendapat banyak hadiah percuma dengan setiap pembelian, kualiti dan coraknnya yang cantik.

“Alhamdulillah, dalam tempoh tiga bulan selepas ia dilancarkan tahun lalu, pelitup muka atau Facemasks Nun Ha ini terjual dengan lebih dari 800,000 helai,” katanya.

Sementara itu, menerusi satu perkongsian di Instagram PU Riz turut berpesan supaya berhenti mendengar cakap-cakap negatif sekeliling kerana ada mereka diluar sana mahu melihat kita jatuh.

“Ada orang yang selalu nak kita jatuh, nak kita nampak buruk kerana itu adalah sebahagian besar kesukaan manusia. Tetapi mulut ini jugalah yang menyebabkan manusia ramai masuk neraka.

“Jadi kepada anda yang sedang atau masih lagi mengikut apa yang diperkatakan oleh publik atau kawan yang negatif, maka berhentilah kerana anda tak tahu kejayaan apa ada di hadapan. Haters gonna hate tapi rezeki daripada Allah tidak boleh dihalang,” tulisnya.


Ramai DM Maki Hamun, Aishah Nafi Buka Aib Suami Kongsi Kisah Beli Beras

Baru-baru ini perkongsian penyanyi Aishah menjadi perhatian ramai apabila berkongsikan pengalamannya sebagai isteri yang bertanggungjawab membeli beras.

Bagaimanapun, pendedahan Aishah itu menimbulkan rasa kurang senang netizen yang menghantar mesej makian mendakwa penyanyi itu membuka aib bekas suami.

BACA: “Seumur Hidup I Lah Isteri Yang Membeli Beras, Tak Pernah Dimanjakan,”

Menerusi satu perkongsian di Instagram, Aishah berkata kenyataannya itu benar-benar terjadi dan baginya bukan membuka aib.

“Hadoiii marah betul setengah orang bila saya menceritakan pengalaman saya sebagai ‘isteri yang beli beras”…Relax, saya sebut itu kerana itu betul-betul terjadi dan bagi saya ia tak aib apa pun. Itu realiti pengalaman saya dan saya percaya ianya realiti ramai juga kaum wanita lain,” tulisnya.

Dalam pada itu, Aishah turut meminta netizen supaya bertenang dan tidak perlu menghantar mesej kepadanya memaki hamun kerana jika tidak suka akan perkongsiannya tak perlu ambil tahu tentang beritanya itu.

“So chill, tak payah nak bertubi-tubi DM saya nak maki hamun saya. Saya tulis dalam IG saya, saya tak cari wartawan untuk bercerita hal itu pun. Kalau tak suka tak payah follow atau skip je cerita saya ok,” katanya.

Terdahulu, Aishah berkongsikan rasa gembira apabila menerima hadiah gelang tangan daripada anaknya sempena ulang tahun kelahirannya yang ke-57.

Menerusi entri tersebut, Aishah berkata dia tidak pernah merasa kehidupan sebagai seorang isteri yang dimanjakan dengan hadiah sebaliknya dia yang memikul tanggungjawab besar.


Dekta Jadi Pewaris Perniagaan Arwah Siti Sarah

Bisnes jenama Ratasya Empire (M) Sdn Bhd yang diusahakan oleh Allahyarham Siti Sarah akan diteruskan oleh anak perempuan tunggalnya, Dzakira Talita Zahra.

Memetik laporan Astro Gempak, perkara itu diumumkan oleh Ketua Pegawai Eksekutif Ratasya Empire, Siti Fatimah Suberi baru-baru ini.

BACA: Satu-Satunya Anak Perempuan, Dekta Banyak Warisi Sifat Arwah Siti Sarah

Kata Fatima yang juga ibu tirit Siti Sarah berkata, meskipun baru berusia 9 tahun, Talita sudah menunjukkan minat terhadap fesyen dan perniagaan.

“Buat masa sekarang, saya akan uruskan dahulu sehingga DekTa (nama panggilan Talita) sudah bersedia untuk mengambil alih dan penguruskan bisnes berkenaan.

“Malah, kami juga merancang bagi memperkenalkan koleksi tudung kanak-kanak sempana kedatangan Aidilfitri nanti,” katanya.

Terdahulu, pelakon Anzalna Nasir dilantik menjadi duta jenama tudung arwah Siti Sarah iaitu Loveta. Menurut Anzalna, arwah Siti Sarah pernah beberapa kali mahu melamarnya untuk bekerjasama dengan produk kosmetik keluarannya namun hasrat berkenaan tidak kesampaian.


“Tak Habis-Habis Perli Jihad Saya”

Penyanyi rap Caprice meluahkan rasa bengang apabila masih ada pihak mempertikaikan caranya mengangkat perjuangan jihad sebagaimana yang sering dilaungkan olehnya sebelum ini.

Kata Caprice, tidak semestinya perlu menunggu seseorang itu menjadi insan sempurna untuk melakukan perkara yang baik.

BACA: Caprice Pening, Minta Tips Netizen Macam Mana Nak Kata ‘Tidak’ Pada Anak

“Saya tak faham kenapa ramai tak habis-habis petik ‘jihad’ saya baru-baru ini. Tapi daripada lagu Chikaro, Xde Hal Bro, dan BAL, okey saje saya berkarya dan pada masa yang sama tetap meneruskan usaha jihad dalam pendidikan saya. Tak kan nak tunggu jadi sempurna baru nak cuba buat bende baik?” katanya.

Menerusi satu perkongsian semalam, Caprice turut menjelaskan dia sememangnya suka berkarya dalam seni hip hop namun tidak pernah melupakan jihad yang diperjuangkannya.

“Yang tak habis-habis perli jihad kita, saya tak akan pernah berhenti dalam urusan jihad dalam pendidikan yang telah dilakukan memandangkan, saya bukan buat itu demi manusia.

“Tetapi, saya akan terus berkarya dalam muzik dan filem untuk selama mana yang saya inginkan,” katanya.

Sementara itu, Caprice sempat menyindir golongan netizen yang merasakan diri mereka ahli syurga serta mengucapkan tahniah kerana sudah boleh membau syurga.

“Anda semua yang ahli syurga, saya nak ucap tahniah sebab awal-awal dah boleh bau syurga. insyaAllah, suatu hari nanti, sumbangan kecil saya ini akan dipertimbangkan di akhirat kelak,”katanya.

Difahamkan, semalam Caprice melancarkan lagu terbaru berjudul Ayah bergandingan dengan beberapa artis popular iaitu SonaOne, Tuju, Loca B dan Zynakal.


“Dah 5 Bulan Kahwin, Belum Ada Tanda Nak Dapat Anak”

Sudah lima bulan mendirikan rumah tangga dengan usahwan Ezza Yusof, pelakon Remy Ishak mengakui sudah memikirkan soal zuriat ketika sibuk bekerja.

Menurut Remy, dia teruja selepas mendengar cerita pelakon Amyra Rosli mengenai cahaya mata. Malah, ada kawan-kawan sudah bertanyakan mengenai perkara itu.

“Saya sudah beberapa bulan kahwin tapi belum dapat tanda-tanda lagi. Terfikir juga macam mana nanti. Kami masing-masing sibuk.

“Apabila sudah mula masuk lokasi penggambaran, kawan-kawan sudah mula bertanya perkara ini. Mereka tanya saya bila tarikh kahwin dan bila saya beritahu, mereka kata takkan belum ada apa-apa? Pertanyaan mereka buat saya terfikir perkara ini,” katanya

Kata Remy, dia akan berbincang dengan isterinya mengenai perkara tersebut memandangkan sebelum ini tidak pernah terfikir tentang cahaya mata kerana masing-masing sibuk dengan kerjaya masing-masing.

“Nak pergi berbulan madu pun tak sempat lagi. Ingat hari itu nikah dalam tempoh Perintah Kawalan Pergerakan (PKP), rasanya selepas itu sudah boleh pergi berbulan madu tapi sebenarnya tak kerana banyak sekatan dari segi dos penggalak vaksin dan lain-lain.

“Apabila sudah boleh pergi saya pula mula sibuk dengan kerja dan sebagainya. Jadi kami belum dapat lagi menikmati saat-saat manis,” katanya.


Noorkhiriah Puji Sifat Lemah Lembut Puteri Balqis, Tinggi Budi Bahasa

Baru-baru ini, perkongsian pelakon Noorkhiriah menjadi perhatian ramai apabila tidak dapat mengawal emosinya berdepan dengan pelakon remaja Puteri Balqis.

Menerusi perkongsian itu, Noorkhiriah memuji keperibadian Balqish yang sangat tertib ketika bercakap serta seorang yang lemah lembut.

“Assalamualaikum daripada Aqish untuk semua. Lemah lembut dia buatkan saya kalah. Sama-samalah kita amalkan nilai kasih sayang, bukan sebaliknya.

“Tidak kenal, maka tidak tahu. Dah tahu, inilah Aqish yang sebenar. Nak buka mulut pun perlahan-lahan ayat diatur. Seorang yang sangat tertib,” tulisnya.

Kata Noorkhiriah lagi, pemenang Pelakon Wanita Terbaik di Anugerah Skrin 2014 itu juga mempunyai budi bahasa yang tinggi serta sangat menghormati orang lain.

“Tinggi budi bahasa. Diam sahaja kalau di set selagi belum tiba gilirannya (berlakon). Hormat orang tinggi sangat. Selamat maju jaya Aqish,” katanya.

Perkongsian Noorkhirah itu mendapat pelbagai reaksi daripada netizen yang memuji perwatakan pelakon muda berbakat besar itu serta teruja apabila Balqis kembali berlakon.

Terdahulu, hangat diperkatakan apabila Puteri Balqis dilihat ada memuat naik foto memakai skirt pendek dan berstoking panjang berwarna hitam yang dihiasi corak tengkorak sehingga mencetuskan tanda tanya netizen.


Ada Lesen Sejak Umur 18 Tahun, Elizabeth Tan Tak Pernah Memandu

Meskipun mempunyai lesen memandu sejak berusia 18 tahun, pelakon dan penyanyi Elizabeth Tan tidak pernah memandu kerana fobia terhadap jalan raya.

Elizabeth atau mesra disapa Lizzy berkata dia merasa tidak tenang dan terlalu takut memandu sendiri untuk kemana-mana.

“Saya takut untuk memandu kereta sendiri. Jadi, selama ini jika mahu ke mana-mana pun saya akan dijemput pengurus, suami atau menggunakan khidmat e-hailing saja.

“Saya pasti tak boleh tenang jika memandu sendiri kerana perasaan terlalu takut itu. Jadi, daripada akan membahayakan diri sendiri dan orang lain, lebih baik saya tak ambil risiko,” katanya.

Kata Lizzy lagi, dia mengakui takut kerana pernah terbabit dalam kemalangan apabila pernah melanggar sebuah teksi. Namun, dia akan beranikan diri untuk memandu sendiri kelak lebih-lebih lagi apabila sudah mempunyai anak.

“Namun, saya yakin akan beranikan diri untuk memandu juga suatu hari nanti apabila sudah memiliki anak. Ini kerana kebanyakan ibu zaman sekarang memang boleh memandu untuk menguruskan anak mereka.

“Jadi, hendak atau tidak saya tetap kena kuatkan diri untuk memandu sendiri bagi menguruskan anak-anak nanti. Sudah tentu saya juga perlu hantar mereka (anak) ke sekolah dan ketika itu memang kena memandu,” katanya.

Dalam pada itu, Lizzy berkata dia dalam proses diet untuk persiapan majlis resepsi perkahwinannya dan suami yang akan berlangsung pada Februari depan.

Terdahulu, Lizzy berkahwin dengan lelaki pilihannya, Siew Jim pada 20 Mac tahun lalu dalam majlis sederhana yang dihadiri 10 orang ahli keluarga kerana mematuhi prosedur operasi standard (SOP) ditetapkan.


“Nanti Mati, Isteri, Kasut, Semua Kita Tinggalkan”

Pada konsert minggu kelapan Gegar Vaganza Ahad lalu, kasut yang diyakan oleh pengacara Nabil Ahmad menjadi perhatian ramai.

Malah, netizen pantas melakukan siasatan mencari harga kasut Air Jordan 1 Retro Chicago 2015 di pasaran dianggarkan berharga RM11,919.

BACA: Kasut Nabil Ahmad Jadi Perhatian, Netizen Siasat Harga Dianggarkan RM11,919

Tiada niat untuk menunjuk-nunjuk barangan berjenama miliknya, Nabil berkata dia membeli kasut berkenaan empat tahun lalu dan tidak tahu harga pasaran kasut berkenaan.

“Saya dah beli lama kasut ini sekitar empat tahun lepas, tak sangka sekarang harga dia dekat RM12,000. Saya tak tahu pun kasut yang saya pakai menjadi cakap-cakap orang dalam media sosial dan saya tiada niat nak menunjuk-nunjuk apa yang saya pakai.

“Kebetulan awak telefon baru saya tahu orang sibuk bercakap tentang kasut yang saya gayakan. Dah lama beli sebenarnya kasut berstatus ‘Hypebeast’ ini. Dulu beli murah je tiadalah sampai harga berbelas ribu,” katanya.

Dalam pada itu, Nabil berkata isterinya, Nazirah Ayub, sering menasihatkan dirinya supaya berjimat cermat dalam berbelanja. Katanya lagi, dia juga tidak menyangka kasutnya itu menjadi bualan ramai netizen.

“Kalau isteri tahu saya beli kasut sampai harga berbelas ribu, nahas saya (ketawa). Dia akan cakap, daipada habis duit beli kasut mahal baik habiskan duit beli tas tangan untuk dia.

“Inilah nasib seorang suami tapi yang penting saya memang tiada niat nak menunjuk-nunjuk kasut mahal atau apa sekalipun. Kebetulan kasut ‘kena’ dengan sut yang saya gayakan (malam itu), saya pun pakai sahaja,” katanya.

Sementara itu, Nabil menitipkan nasihat bahawa segala perhiasan yang pakai semua itu hanya sementara sahaja serta jangan taksub dengan jenama mewah.

“Nanti kita mati, semua kita tinggalkan. Isteri, anak-anak, kawan-kawan dan kasut barangan mewah. Semua ini sementara sahaja dan janganlah diagung-agungkan.

“Jumpa Allah nanti kita bawa iman dan amal untuk dihitung. Allah tak tengok kita pakai baju atau kasut jenama apa. Mungkin kedengaran klise orang dengar ini keluar dari bibir saya tapi itulah realiti sebenarnya,” katanya.


Mimi Lana Dah Sedia Bergelar Isteri, Akan Kongsi Apabila Tiba Masa

Pelakon Mimi Lana berkata dia sudah bersedia untuk bergelar isteri pada bila-bila masa namun enggan meletakkan sasaran waktu untuk mendirikan rumah tangga.

Kata Mimi, dia menerima jika ditakdirkan untuk berkahwin dalam masa terdekat serta percaya dengan perancangan Allah.

“Perancangan kahwin tak berani la nak cakap benda itu sebab kita ni hanya mampu merancang sahaja… benda tak jadi lagi kan, InsyaAllah kalau dah sampai masa kita akan beritahu semua orang.

“Soal jodoh ini kerja Tuhan, kalau saya letak sasaran waktu tapi jodoh tu tak sampai pun tak boleh juga. Kalau dah tertulis jodoh, esok pun saya boleh kahwin,” katanya.

Dalam pada itu, Mimi berkata dia tidak akan berahsia mengenai berita baik itu dan akan kongsikan kepada peminat apabila tiba masanya nanti.

“Saya tak rasa akan sorokkan benda itu (perkahwinan), kalau betul-betul dah nak jadi kami akan beritahu semua orang.

“Saya ikut sahaja apa yang akan berlaku, apabila tiba masanya, kami akan beritahu kepada semua, tengoklah macam mana keadaan itu nanti,” katanya.

Terdahulu, Mimi dan Syafiq Kyle dikatakan putus pada Mei 2020 selepas lima tahun bercinta. Bagaimanapin, pada Jun tahun lalu, Mimi mendedahkan kembali menjalin hubungan cinta dengan Syafiq.


Jasmine Suraya Malu Tengok Semula Aksi Ranjang

Pelakon Jasmine Suraya akui malu untuk menonsmula aksinya melakonkan babak ranjang di dalam drama bersiri Villa Kristal.

Kata Jasmine, dia berfikir dua kali sebelum menerima tawaran berkenaan dan menjelaskan babak panas dilakukannya itu dengan bantuan teknik kamera.

“Saya tak boleh tengok watak yang saya lakonkan itu… sejujurnya saya fikir dua kali sebelum terima tawaran ini tapi ingin saya tegaskan itu bukan Jasmine Suraya, itu watak wanita bernama Angel.

“Mungkin kita yang menonton akan nampak macam adegan seks tapi itu hanya camera angle, tak ada bersentuhan tubuh pun… memang babak tu nampak daring tapi tak macam tu pun,” katanya.

Dalam pada itu, Jasmine berkata ketika di set penggambaran pengarah sudah terlebih dahulu bertanyakan sama ada dia selesa atau tidak untuk melakonkan babak berkenaan.

“Semasa menerima skrip drama ini, pengurusan saya dah maklumkan kepada produksi apa yang boleh dan tak boleh, malah semasa di set penggambaran pun pengarah bertanya keselesaan saya. Sejujurnya agak malu juga semasa lakonkan babak itu,” katanya.

Drama 13 episod itu merupakan arahan Kabir Bahtia dan Jason Chong yang akan bersiaran di platform digital WeTV.


Diva AA Mengamuk Nasi Lemak KFC Tidak Disertakan Ikan Bilis

Sebut sahaja nama Azwan Ali atau lebih dikenali sebagai Diva AA, pasti ramai tahu pengacara terkenal lantang menyuarakan rasa tidak puas hati dengan isu di media sosial.

Baru-baru ini, perkongsian Azwan di laman Twitter menjadi perhatian apabila memaki sebuah restoran makanan segera kerana menu Nasi Lemak dipesannya tidak dimasukkan ikan bilis.

Difahamkan, Azwan membeli Nasi Lemak tersebut menerusi pandu lalu KFC namun berang apabila tidak lengkap apabila tiada ikan bilis.

“Kau tengoklah drive-thru ya Nasi Lemak KFC sebab tak tahu nak makan apa dah. Tapi beli nasi lemak kau tengok apa yang ada. Ini of course nasi dia, tu sambal dia, telur, timun, kacang.

Dalam pada itu, Azwan turut kecewa kerana harga yang dikenakan untuk Nasi Lemak tersbeut agak mahal namun tidak lengkap seperti yang sepatutnya.

“Mana ikan bilisnya? Ikan bilis kau sorok celah pant*t mak kau ke? Bodohnya bangsatnya kau KFC! Caj aku mahal-mahal ikan bilis pun kau tak mampu nak bagi. Haritu aku maki hamun ayam kecik. Viral. Ni KFC nasi lemak l*bang pant*t mak engkau,” katanya.

Terdahulu, Azwan pernah meluahkan rasa kecewa berikutan saiz ayam goreng yang dibelinya semakin kecil dan sama dengan saiz seekor burung puyuh.


DSV Berperang Dengan Iqbal Zulkefli Sebab Gegar Vaganza

Baru-baru ini, Usahawan sensasi, Ahmad Iqbal Zulkefli meluahkan hasrat untuk menaja program realiti terkenal, Gegar Vaganza, musim hadapan.

Menerusi komen Instagram mStar, Iqbal berkata dia sebolehnya tidak mahu disamakan dengan penaja-penaja yang terdahulu. Katanya, dia juga tidak akan mengambil kesempatan semata-mata untuk menjual produk sahaja di program realiti popular itu.

Tidak menyebut mana-mana pihak, bagaimanapun komen Iqbal itu menimbulkan rasa kurang senang bekas majikannya, Datuk Seri Vida. Memuat naik komen Iqbal di Instagram, Vida berkata kenyataan tersebut seakan ditujukan kepadanya.

Vida turut menyelar Iqbal serta menyifatkan pemuda itu lupa daratan kerana sebelum ini dia yang banyak membentuk Iqbal untuk berhadapan di kaca televisyen.

Dalam pada itu, Vida turut menegaskan tiada siapa boleh mempertikaikan bagaimana caranya menjalankan perniagaan dan dia boleh beriniaga di mana sahaja.

“Kamu ingat lagi tak dulu nak masuk tv takut-takut. Kecut batu aku support. Bagi ilmu tunjuk cara. Tak payah nak tunjuk bijak pandai hakikatnya kamu cedok ilmu dan cara aku.

“Aku nak berniaga segenap penjuru ke, sampai planet Marikh ke itu aku punya fasal. Itu passion aku. Tak susahkan kamu. Dasar kacang lupakan kulit,” katanya.

Untuk rekod, sebelum ini Datuk Seri Vida pernah menjadi utama program Gegar Vaganza untuk beberapa musim.


Kes ‘Kafirkan’ Ebit Lew, Ustaz Abu Syafiq Menang RM120,000 Saman Fitnah

Pendakwah sensasi, Ustaz Abu Syafiq meluahkan rasa syukur apabila menang kes saman fitnah terhadapnya selepas lebih dua tahun perbicaraan berlangsung.

Menerusi satu perkongsian di Instagram, Abu Syafiq memaklumkan perkhabaran gembira itu sebaik sahaja selesai menunaikan ibadah Umrah.

Dalam entri itu, Abu Syafiq urut memberi pesanan khas kepada pemfitnah serta pemimpin-pemimpin yang zalim agar segera bertaubat kepada Allah S.W.T sebelum terlambat.

Mahkamah Sesyen Kuantan hari ini mengarahkan seorang eksekutif kaunselor, Hamidah Rapaee membayar pampasan RM100,000 dan ganti rugi teladan RM20,000 kepada Abu Syafiq berhubung kenyataan fitnah yang dibuat melalui media sosial, dua tahun lalu.

Mahkamah juga memerintahkan defendan menulis dan menyiarkan permohonan maaf kepada plaintif, Ustaz Abu Syafiq di laman Facebook dan Youtube milik defendan.

Keputusan kes saman sivil tersebut merupakan bukti kukuh yang mahkamah bersetuju dengan hujahan-hujahan peguam Abu Syafiq yang laman Facebook beliau telah digodam dan beliau tidak pernah mengkafirkan seorang pendakwah bebas iaitu Ustaz Ebit Lew.


“Seumur Hidup I Lah Isteri Yang Membeli Beras, Tak Pernah Dimanjakan,”

Sempena ulang tahun kelahirannya, baru-baru ini penyanyi Aishah ada memuat naik gambar menerima hadiah seutas gelang daripada anak-anaknya.

Menerusi entri tersebut, Aishah sempat mencoretkan bayangan kehidupan rumah tangganya sebelum ini. Kata Aishah dia tidak pernah merasa kehidupan sebagai seorang isteri yang dimanjakan dengan hadiah sebaliknya dia yang memikul tanggungjawab besar.

BACA: Dah 3 Bulan Tak Sebumbung Dengan Suami, Aishah Tunggu Masa Jatuh Talak

“I tak pernah merasa hidup sebagai isteri yang dimanjakan dengan hadiah-hadiah. Seumur hidup I lah isteri yang membeli beras. Allah bagi anak-anak yang thoughtful, buat masa mum masuk habuk,” tulisnya.

Perkongsian Aishah itu mendapat pelbagai reaksi daripada netizen yang tersentuh hati dengan pendedahan tersebut serta mengatakan penyanyi itu seorang wanita yang kuat.

November tahun lalu, mendedahkan rumah tangga kali keempat yang dibina sejak lima tahun lalu kini berantakan.

Menurut Aishah, dia juga sudah tidak tinggal sebumbung dengan suami sejak tiga bulan lalu serta menunggu masa jatuh talak.


Lepas Setahun Menjanda, Lufya Omar Terbuka Hati Nak Kahwin Lagi

Pernah berdepan kegagalan menerusi perkahwinan pertama dengan seorang doktor, pelakon Lufya Omar mengakui kini terbuka hati untuk berbicara mengenai jodoh.

Lufya sebelum ini sukar untuk bercakap mengenai soal perkahwinan apatah lagi pengalaman lama yang masih berbekas di hati. Kata Lufya dia bukan trauma sebaliknya bimbang untuk berkahwin lagi.

“Kalau dulu, memang hati itu tertutup, tak nak fikir langsung soal kahwin. Tetapi, rasanya, sekarang saya dah tak mahu dah sekat jodoh.

“Jika benar Allah SWT kurniakan saya jodoh yang baik dan lelaki yang tepat untuk hadir menemani hidup, saya sudah semakin terbuka dan menerima.

“Saya dapat rasakan, diri kini semakin positif berbanding dahulu. InsyaAllah,jika benar jalannya, saya okey untuk kembali berkahwin,” katanya.

Meskipun terbuka hati untuk berkahwin lagi, Lufya berkata sebagai ibu sudah pasti anak tunggalnya sentiasa menjadi keutamaan.

“Iya memang cakap saya terbuka. Tetapi bukanlah bermakna saya nak berkahwin sekarang juga. Saya masih ada anak yang sedang membesar di depan mata dan dia akan sentiasa menjadi keutamaan saya.

“Sebagai seorang ibu, tentulah saya akan cuba memberikan yang terbaik buat anak, apatah lagi Laana Haura adalah satu-satunya permata hati dan harta dunia akhirat yang saya ada,” katanya.

Lufya dan Dr Che Hafiz mendirikan rumah tangga pada tahun 2016, namun mahligai perkahwinan mereka hanya mampu bertahan selama empat tahun sebelum mengambil keputusan untuk berpisah pada Julai 2020.


Nora Danish Makan Malam Dengan Suami, Netizen Tanya Botol Arak Ke Belakang Tu?

Sejak kebelakangan ini ada sahaja kontroversi terpalit pelakon Nora Danish. Isu mandi buih, pakai seksi ketika aktiviti mendaki, ada sahaja serba tak kena di mata netizen.

Baru-baru ini, Nora ada memuat naik gambar makan malam bersama suami tercinta, Nedim Nazri serta beberapa kawan yang lain.

Ramai pengikutnya memuji Nora dilihat tetap kekal cantik dan awet muda meskipun usianya bakal menganjak 40 tahun tahun ini.

Namun, apa yang lebih menjadi perhatian netizen botol-botol rak di belakang mereka. Malah, ada netizen bertanyakan sama ada adakah ianya botol arak.

Bagaimanapun, tidak dapat dipastikan sama ada botol berkenaan adalah minuman beralkohol atau sebaliknya. Di meja makan mereka kelihatan minum Coke sahaja.


“Wallahi, Saya & Heliza Tak Pernah Bercinta Sebelum Kahwin”

Minggu lalu ramai yang terkejut apabila penyanyi dan aktivis kemanusiaan, Heliza Helmi akhirnya selamat mendirikan rumah tangga dengan Datuk Seri Mahadi Badrul Zaman.

Pasti ramai tertanya-tanya mengenai perkenalan mereka apatah lagi kedua-dua mereka tidak pernah berkongsikan tentang hal peribadi sehinggalah sah bergelar suami isteri pada 1 Januari lalu.

BACA: Heliza Helmi Gemuruh Pertama Kali Muncul Di TV Bersama Suami

Dalam satu temubual eksklusif bersama mStar, Mahadi berkongsikan bagaimana mereka saling mengenali dan menyuarakan hasrat untuk mengahwini penyanyi itu.

“Sejujurnya memang saya dan dia tak pernah bercinta sebelum kahwin. Asalnya saya nak bagi bantuan banjir dan bantuan apa yang diperlukan.

“Saya dapat tahu Heliza ni dengan MAPIM. Saya tak kenal siapa tu Heliza, artis ke AF ke tak pernah tengok AF. So approach, memang kami boleh ambil bantuan.

“On behalf MAPIM, dia hantar Heliza dan adik dia, Hazwani. Lepas tu saya pergi Umrah, waktu pergi tu, saya minta doa jodoh depan Kaabah, umur pun dah lanjut, tak dapat jodoh lagi.

“Heliza ni, siapa-siapa pergi Umrah dia akan minta doa. Kebetulan saya pergi umrah, dia pun hantar mesej panjang. Doa dalam tu. Salah satu doa, doa untuk jodoh,” katanya.

Menurut Mahadi, Heliza seorang yang sangat menjaga batas dan memintanya untuk terus berjumpa dengan kedua ibu bapanya jika berhasrat untuk menjadikannya sebagai isteri.

“Heliza sememangnya sangat menjaga, dia cantas, cakap apa-apa jumpa wali. Kita serius, dan jumpa wali. Heliza ni memang dream girl, bila kita tahu dia suka bagi bantuan, terlibat dalam misi kemansiaan, jaga keluarga.

“Nak dijadikan cerita, dia single dan tiada orang approach dan apabila saya approach, dia terima. Alhamdulillah,” katanya.

Jelas Mahadi lagi, dia dan Heliza tidak pernah langsung bercinta. Katanya lagi, pada hari mereka diijabkabulkan keduanya juga seakan tidak percaya mereka bakal bergelar suami isteri.

“Sejujurnya memang saya dan dia tak pernah bercinta sebelum kahwin. Sampai 1.1 saya dan dia pun tak percaya betul ke ni, memang tak percaya,” katanya.

Terdahulu, pasangan itu bernikah di Masjid Tuanku Mizan Zainal Abidin, Putrajaya. Pada majlis pernikahan itu, Heliza menerima mas kahwin berupa sebentuk cincin dan senaskhah al-Quran.


Akur Perintah Suami, Ellie Suriaty Sudah Lengkap Dua Dos Vaksin

Sebelum ini lantang menyuarakan pendapat serta menyokong anak-anak tidak mengambil vaksin, pelakon Ellie Suriaty akhirnya mengakui sudah pun mendapatkan dua dos suntikan akhir tahun lalu.

Menurut Ellie dia bersetuju untuk mengambil vaksin disebabkan akur perintah suami yang juga pelakon Azri Iskandar.

BACA: Tak Kisah Ellie Suriaty Sokong Najib, Mamat Khalid Beri Peluang Berlakon

“Saya sudah melengkapkan dua dos suntikan vaksinasi jenis Sinovac. Dos pertama diambil pada penghujung Oktober dan seterusnya, suntikan kedua pada November, tahun lalu.

“Suami memberi tempoh selama dua tahun untuk berpegang pendirian tidak menerima suntikan vaksinasi COVID-19, namun, akhirnya, saya akur perintah suami,” katanya.

Menafikan dirinya seorang antivaksin seperti yang didakwa Ellie berkata dia hanya memerlukan masa untuk membuat kajian sebelum mengambil apa-apa suntikan.

“Jika saya antivaksin, saya tak ambil suntikan vaksin Bacillus Calmette-Guerin (BCG) dan polio. Lagipun, saya mempersoalkan ketika tempoh kajian penghasilan vaksin terlalu cepat berbanding vaksin lain.

“Kita ada cara tersendiri mencegah diri daripada pandemik COVID-19. Sepanjang belum melengkapkan dua dos vaksinasi, saya menitik berat langkah pencegahan agar tidak dijangkiti,” katanya.

Dalam pada itu, ditanya mengenai anak-anaknya yang enggan mengambil vaksin, Ellie berkata dia menyerahkan kepada mereka untuk membuat keputusan.

“Mengenai keputusan anak-anak, saya memberi pilihan dan tiada sebarang paksaan. Terserah kepada mereka membuat keputusan,” katanya.

Terdahulu, Ellie dan dua cahaya mata berusia 17 dan 12 tahun enggan menerima suntikan vaksinasi COVID-19. Bagaimanapun, suaminya Azri Iskandar mengakui terpaksa berbohong dan secara senyap-senyap sudah melengkapkan dua dos suntikan vaksin atas alasan tuntutan kerja.


Neelofa Mengidam Nasi Dagang, Terus Dihantar Depan Rumah

Selepas sekian lama berteka-teki, selebriti popular Neelofa memberitahu bahawa dia kini berada di fasa terkahir kehamilan dan bakal menimang cahaya mata sulung.

Baru-baru ini, perkongsian Neelofa menjadi perhatian apabila mengidam dan membuat tempahan nasi dagang sebelum memasuki tempoh berpantang tidak lama lagi.

BACA: Tenang Dengar PU Riz Bacakan Zikir, Neelofa Terkejut Bayi Tiba-Tiba Menendang

Perkara itu turut dikongsikan oleh sebuah outlet menjual nasi yang popular, Grannies berkongsikan di akaun TikTok perbualan tempahan nasi dagang oleh Neelofa.

Dalam video tersebut turut memaparkan pihak mereka terus membuat penghantaran nasi dagang ke rumah bekas pengacara MeleTOP itu.

Neelofa juga sempat memberi ulasan mengatakan bayi dalam kandungannya sudah kenyang menikmati nasi dagang.

Perkongsian video itu mendapat pelbagai reaksi daripada netizne yang terhibur dengan aksi Neelofa sempat memesan Nasi Dagang kerana mengidam.

Malah, ada netizen mahu mencuba nasi dagang tersebut selepas ianya ditempah Neelofa. Kata netizen, pasti ianya sedap sehingga selebriti turut menempahnya.

Terdahulu, Neelofa berkata dia kini dalam persediaan menyambut kelahiran bayi sulungnya bagaimanapun enggan mendedahkan jantina cahaya mata pertamanya bersama PU Riz itu.


Lapan Tahun Menanti Zuriat, Elizad Pernah Minta Suami Kahwin Lain

Usia perkahwinan sudah memasuki lapan tahun, pelakon Siti Elizad dan suami, Shamsul Baharin Rahmah berkata mereka masih bersabar menantikan cahaya mata sulung.

Elizad berkata dia enggan terlalu berharap serta percaya bahawa Allah sudah aturkan yang terbaik mengenai soal zuriat.

“InsyaAllah tahun ni rasanya akan cuba lagi. Kalau tak ada juga kami reda sahaja la dan enjoy hidup berdua. Stres juga setiap tahun mencuba tapi masih belum menjadi, jadi saya malas dah nak fikir, lagi pula umur pun dah meningkat tak nak la stres-stres, nak tenang-tenang sahaja.

“Cuma kadang-kadang bila orang push tentang anak, tu yang rasa geram… kalau buat anak ni macam mesin tak apa juga,” katanya.

Semalam, Elizad memuat naik perkongsikan sempena ulang tahun perkahwinannya yang ke-8. Menerusi entri itu, Elizad reda dengan apa yang ditentukan Allah serta memohon peminat mendoakan mereka.

Dalam pada itu, Elizad berkata soal zuriat tidak menjadi isu dalam rumah tangga kerana suaminya mempunyai dua cahaya mata dari perkahwinan terdahulu.

“Ada juga tanya suami kalau dia nak kahwin lain… tapi dia kata dah ada dua anak sebelum ini, jadi dia tak rasa zuriat ini isu dalam rumah tangga kami,” katanya.

Pada November 2020, Elizad pernah menjalani rawatan kesuburan in-vitro (IVF) namun mengalami keguguran selepas seminggu disahkan hamil.


Berat Turun 10 Kg, Isteri Shuk Dipuji Semakin Cantik

Penampilan isteri pelawak sensasi, Shuk Sahar iaitu Rossa Serra menjadi perhatian ramai apabila dilihat tampil langsing selepas berjaya menurunkan berat badan lebih 10 kilogram.

Menerusi perkongsian terbaru, Serra ada memuat naik video mempromosikan produk. Kata Serra lagi, dia tidak percaya dia kini boleh tampil cantik.

“Sakit sangat dihina. Dipandang rendah, penat kena ejek. Jangan berharap pada orang, sekarang alhamdulillah dah turun lebih 10 kg,” katanya.

Sementara itu, menerusi satu video lain, Serra turut berkongsikan video perbandingan sebelum dan selepas menggunakan produk tersebut.

Perkongsian Serra itu mendapat pelbagai reaksi daripada netizen yang memuji Serra dilihat semakin cantik dan bergaya.

Dalam pada itu, ramai memberikan kata semangat supaya terus pandang ke hadapan dan kuat untuk menempuh dugaan rumah tangga.

Awal November, Serra mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.


Iqbal Zulkefli Mahu Taja Gegar Vaganza Musim Depan

Usahawan sensasi, Ahmad Iqbal Zulkefli meluahkan hasrat untuk menaja program realiti terkenal, Gegar Vaganza, musim hadapan.

Menurut Iqbal, dia sudah mengintai peluang untuk menaja program berkenaan sejak awal tahun lalu namun tiada rezeki untuknya.

“Sepatutnya tahun ini saya nak taja GV, saya sudah adakan perbincangan dengan agensi dan stesen televisyen tapi sebab sudah ada penaja lain yang ambil dahulu jadi terlepaslah peluang itu,” katanya.

Kata Iqbal lagi, dia melihat GV adalah platform terbaik untuknya bagi mempromosikan produk. Katanya, dia sudah lama berniaga namun ramai tidak tahu produk apa dijualnya.

“Dalam banyak-banyak program hiburan saya nampak GV ada pasaran luas, memang sudah lama saya impikan untuk gunakan program ini bagi mempromosikan produk… kalau taja program Islamik atau ilmiah kurang sambutan penonton.

“Saya dah berniaga selama empat tahun dan bayar beberapa program di stesen TV lain tapi macam ramai orang belum tahu apa produk saya jual, maklumlah orang kita ni tak nak tengok program ilmiah,” katanya.

Jelas Iqbal, dia mahu menaja program GV itu bukan mahu bersaing dengan mana-mana pihak termasuk bekas majikannya, Datuk Seri Vida.

“Sebelum saya viral lagi saya dah rancang nak taja GV, bukan sebab DSV pun. Saya yang buat keputusan ini, lagi pun ini bukan program dia. Cuma buat masa ini belum rezeki saja, ikutkan bila-bila masa saya boleh jadi penaja.

“Tapi jangan risau saya tidak akan berebut mikrofon atau bagi hadiah yang bukan-bukan. Saya akan patuh dengan apa yang dirancang dan ditetapkan oleh stesen TV, kita hormati kru-kru dan cuba bantu industri,” katanya.


Ali Puteh Bengang Masih Dituduh Tamak Harta

Perkongsian pelawak Ali Puteh menjadi perhatian ramai apabila meluahkan segalanya di akaun Instagram selepas sekian lama memendam perasaan terhadap segala kecaman netizen.

Menerusi entri itu, Ali mencabar orang luar yang masih tidak berpuas hati dengannya untuk bertemu secara berdepan.

“Ada netizen yang masih komen benci, meluat, tamak harta, hidup senang dengan harta arwah Abam. ‘Setting’ tempat, beritahu di mana, saya datang jumpa,” katanya.

Kata Ali lagi, dia bukannya mahu riak ataupun takbur dan jauh sekali ingin bergaduh, namun setiap kali perkara tersebut diheret ke balai polis semuanya seperti ‘anak kucing’.

“Cuma nak jumpa dan berborak. Jangan komen-komen tak sedap. Sebab sudah banyak kali ke balai jumpa netizen mengenai kes ini. Apabila depan polis semua comel belaka macam anak kucing. Masa komen macam harimau, bila jumpa semua macam ‘baby’ ala-ala comel”.

“Ingat tau, bukan nak bergaduh. Cuma selesa cakap berdepan lagi syok. Harap mana yang saya pernah jumpa di balai tu munculkan diri komen okey.

“Ada video semua cuma tak nak disebarkan malu pada netizen yang saya jumpa macam kucing tu. Cuma pesan berpada-padalah bila komen. Nak kepastian ke apa ke, tetapkan tempat, kita kopi-kopi,” katanya.

Terdahulu, Ali dikecam teruk oleh netizen berikutan kemelut membabitkan kakak iparnya, Nor Hidayah sehingga memaksanya membawa kes ini ke Mahkamah Sesyen Kuala Lumpur.


IWK Tetap Hulur Bantuan Banjir Biarpun Loji Rosak Cecah RM7 Juta

Seperti yang anda sedia maklum, banjir yang berlaku baru-baru ini telah melibatkan banyak penduduk di Selangor dan juga Pahang.

Banyak pihak yang tampil menghulurkan bantuan dan tidak terkecuali, pihak Indah Water Konsortium (IWK) Sdn Bhd yang meneruskan usaha IWKCares dalam menghulurkan bantuan kepada beberapa komuniti yang terjejas akibat bencana kejadian banjir yang berlaku.

IWK menjalankan kerja-kerja pembersihan di beberapa rumah mangsa banjir termasuk kakitangan IWK dan komuniti setempat

Kalau anda nak tahu, syarikat perkhidmatan pembetungan nasional ini telah menyampaikan beberapa bentuk bantuan termasuk perkhidmatan mengosongkan tangki septik secara percuma, penyediaan bekalan keperluan asas dan makanan, serta membantu mencuci rumah mangsa termasuk kakitangan IWK yang terlibat.

Bukan itu jer, IWK turut memperuntukkan bantuan berupa barangan keperluan asas bernilai RM50,000.00 untuk diagihkan segera kepada keluarga yang terlibat di beberapa Pusat Pemindahan Sementara (PPS) serta kakitangan IWK.

Pada masa yang sama, IWK turut bekerjasama dengan pihak Suruhanjaya Perkhidmatan Air Negara (SPAN) dengan menyediakan sebanyak 32 buah tandas bergerak kepada lapan (8) buah PPS.

IWK bekerjasama dengan pihak Suruhanjaya Perkhidmatan Air Negara (SPAN) dengan menyediakan sebanyak 32 buah tandas bergerak kepada lapan (8) buah PPS

Banjir besar yang melanda baru-baru ini juga telah mengakibatkan kerosakan kepada lebih kurang 254 loji rawatan air kumbahan IWK, dengan jumlah kerugian sekitar RM7 juta. Pergh banyak tu.

IWK memberi perkhidmatan nyahenap cemar, iaitu pengosongan tangki septik secara percuma kepada kawasan yang terjejas ikutan insiden banjir baru-baru ini

Kebanyakan loji-loji tersebut berada di sekitar negeri Selangor dan Pahang. Pihak syarikat hanya dapat memeriksa kadar kerosakan yang tepat sebaik sahaja lokasinya boleh dimasuki, serta disegerakan proses pembaikan.

Menurut kenyataan Jabatan Komunikasi Korporat IWK, proses membaikpulih kerosakan tersebut telah bermula di beberapa loji, dan dijangka akan kembali beroperasi dalam waktu terdekat sebaik sahaja peralatan diganti dan bekalan tenaga elektrik pulih.

IWK memberi bantuan kepada komuniti yang terjejas akibat bencana banjir melalui program IWK Cares berbentuk makanan, minuman dan pelitup muka kepada mangsa banjir di Pusat-Pusat Pemindahan Sementara

“Biarpun IWK turut merasai kesan bencana banjir terutama apabila banyak rumah kakitangan IWK yang terkesan dan loji-loji IWK yang rosak, namun semangat kekitaan dan bantuan segera tetap kami sampaikan mengikut keupayaan kami,” menurut kenyataan berkenaan.

Sumbangan segera yang diberikan termasuk barangan cucian rumah, lampin bayi, tuala wanita, pelitup muka, pakaian serta pek makanan dan minuman kepada mangsa banjir. Malah, perkhidmatan pengosongan tangki septik secara percuma turut diberikan kepada beberapa premis di Selangor dan Pahang.

Beberapa kakitangan IWK bersama-sama dengan sukarelawan daripada Kementerian Alam Sekitar dan Air, turut sama dalam membantu mencuci rumah mangsa banjir di beberapa kawasan di Selangor.

Untuk pengetahuan anda, inisiatif “IWKCares” telah dijalankan sejak pandemik Covid-19 dengan menyalurkan pelbagai bentuk bantuan kepada golongan yang memerlukan termasuk bencana banjir.

Moga dengan bantuan yang diberikan oleh pihak IWK ini dapat meringankan beban bagi penduduk yang terkesan.


“Tak Cukup Tragis, YB KJ Kena Belajar Berlakon Dengan Saya”

Sejak semalam hangat diperkatakan mengenai penangkapan doktor yang menjual sijil vaksin palsu kepada individu yang tidak mahu mengambil vaksin.

Perkara itu turut mendapat perhatian pelakon Rita Rudaini yang memuat naik beberapa hantaran berbaur sindiran terhadap Menteri Kesihatan, Khairy Jamaluddin.

Menerusi perkongsian di Insta Story, Rita turut memerli Khairy yang memuat naik gambar dirinya diacu beberapa pistol.

Rita turut menyindir Ahli Parlimen Rembau itu supaya belajar berlakon dengan dirinya berikutan ‘drama’ Khairy dikatakan tidak cukup tragis.

Sementara itu, dalam satu perkongsian lain Rita turut mengecam kenyataan berkenaan penangkapan doktor menjual sijil vaksin itu.

“Semuanya jual pada antivaksin katanya. Bukan ke jual pada yang tolak booster juga sebab tiba-tiba sekarang baru nak kantoi. Eleh, tak yah malu la. Baik ngaku, tak jatuh haram pun kalau tak booster,” katanya.

Terdahulu, Rita mendakwa dirinya insan terpilih kerana Tuhan membuka matanya untuk menolak pengambilan vaksin. Sebelum ini, Rita berkata dia bukan seorang anti vaskin namun lebih selesa digelar prosafe.


Kongsi Foto Bercuti, Natasha Hudson Dah Buka Tudung?

Sekian lama menyepi, perkongsian pelakon Natasha Hudson mengejutkan ramai apabila memuat naik foto dan video memaparkan dirinya tidak bertudung.

Berdasarkan posting berkenaan, Natasha tampil dengan imej tersebut di acara Monsoon Wavescape Festival di Pantai Pelindung, Kuantan.

Menerusi satu perkongsian lain, pelakon berusia 39 tahun itu dilihat mengenakan baju-T berwarna putih dan topi berwarna hitam berada di pantai Langkawi pula.

Dalam pada itu, dapat dilihat Natasha sudah terlebih dahulu menutup ruangan komen kedua perkongsian tersebut. Bagaimanapun, setakat ini masih tiada kenyataan rasmi daripada Natasha berhubung imej terbarunya itu.

Terdahulu, Natasha mula berhijab pada 2012 dan pernah mengenakan niqab sekitar enam tahun lalu sebelum kembali dengan imej tidak berniqab.

Untuk rekod, Natasha pernah berkahwin dan bercerai sebanyak empat kali. Perkahwinan pertamanya bersama Mohd. Faiz Mohd. Raih pada 2006 hanya bertahan selama empat bulan.

Perkahwinan kedua dengan ahli politik, Datuk Shahrin Zahari pada Julai 2007 hanya bertahan selama dua tahun. Namun, menerusi perkahwinan tersebut, mereka dikurniakan seorang cahaya mata perempuan, Neesa Helena, 14.

Natasha kemudian berkahwin dengan penyanyi hip hop Khalid Kamal 15 April 2012. Hasil perkahwinan, mereka dikurniakan dua cahaya mata, Naeema Khaleela, 9, dan Faatimah, 7. Pasangan ini bercerai pada 2018.

Natasha berkahwin kali keempat dengan seorang ahli perniagaan asal Kelantan, Noor Nashriq Sekarnor pada 7 Disember 2018, namun bercerai pada Oktober 2019.


Eyka Farhana Dikecam Seksi, Netizen Nak Sedekah Baju Tutup Aurat

Baru-baru ini, pelakon Eyka Farhana ada memuat naik gambar percutiannya di tengah laut memakai dress berwarna merah jambu sambil menikmati keindahan alam di atas bot.

Menerusi entri itu, Eyka sempat mengucapkan selamat tahun baru serta harapannya sempena kedatangan tahun baru 2022.

BACA: Belanja Gambar Tayang Lurah, Netizen Tegur Eyka Farhana Jaga Aurat

Diruangan komen, rata-rata netizen memuji kecantikan pelakon itu. Namun ada yang kurang senang dengan penampilan Ekya yang dikatakan agak seksi.

Dalam pada itu, ramai yang menegur tentang aurat serta meninggalkan komen sindiran mahu sedekahkan bajunya yang lebih menutup aurat.

Sementara itu, ada yang mengatakan mereka mahu menegur tentang aurant namun bimbang jika dikecam selepas memberikan teguran.

Tahun lalu Eyka pernah ditegur apabila memuat naik gambarnya memakai gaun yang menampakkan sedikit aset miliknya.


Shila Amzah Rindu Nak Balik Rumah, Hanya Mampu Bersabar

Disember tahun lalu, perkongsian penyanyi Shila Amzah mengejutkan ramai apabila memaklumkan dia sudah menfailkan cerai dan sudah dua bulan tidak sebumbuang dengan suaminya, Haris Idraki Elias.

Terbaru, perkongsian Shila di laman Twitter menjadi perhatian apabila meluahkan rasa rindu untuk pulang ke rumahnya yang terletak di Cyberjaya.

BACA: Peminat Risaukan Shila Amzah, Harap Dapat Bina Hidup Baru Selepas Bercerai

Menerusi satu entri lain, Shila mengakui sudah berada letih dan hanya mampu bersabar serta terus cuba untuk memujuk dirinya.

“Saya rindu rumah saya. Jujur penat, penat sangat. Tunggu penantian, sabar.. baca benda yang kita tak suka.. masih kena sabar.. pujuk hati, pujuk diri,” tulisnya.

Perkongsian Shila itu mendapat pelbagai reaksi dikalangan netizen yang mendoakan yang baik-baik serta berharap agar segala urusan penyanyi itu dipermudahkan.

Terdahulu, Shila berkata semua orang mahukan kebahagiaan dan dia sudah cuba bertahun. Ujarnya lagi, keputusannya itu adalah jalan terakhir.


Kasut Nabil Ahmad Jadi Perhatian, Netizen Siasat Harga Dianggarkan RM11,919

Di konsert minggu kelapan Gegar Vaganza semalam, penampilan pengacara Nabil Ahmad menjadi perhatian ramai apabila menggayakan sut berwarna oren.

Namun lebih mencuri perhatian adalah kasut yang dipakai oleh Nabil iaitu Air Jordan 1 Retro Chicago 2015 yang digayakan bersama sut oren.

BACA: Pemergian Siti Sarah Beri Iktibar, Nabil Ahmad & Isteri Padam Gambar Lama

Patutla aku perati kasut Nabil kat #gegarvaganza2021 ni cantik semacam je. Rupanya harga dia RM11,919.85 (USD2833) ?#jordanair1retro pic.twitter.com/Vy8vOB29f7

Melihatkan kasut berkenaan, netizen pantas melakukan siasatan mencari harga kasut berkenaan di pasaran.

Perkongsian seorang pengguna Twitter @HarmanHarison menjadi bualan apabila mendedahkan kasut berkenaan dianggarkan berharga RM11,919.

Diruangan komen, rata-rata netizen mengakui turut sama memerhati kasut yang dipakai oleh Nabil itu. Malah ada yang mengatakan Nabil sememangnya mengumpul koleksi kasut.


“Saya Hanya Jadi Diri Sendiri” – Nad Zainal

Sejak semalam hangat diperkatakan apabila perkongsian pelakon Nad Zainal menjadi perhatian ramai apabila memuat naik foto memakai gaun merah yang dikatakan terlalu seksi dan mencolok mata.

Enggan mengambil pusing mengenai pendapat orang lain, Nad berkata dia hanya menjadi diri sendiri dan pakaian yang dipakai itu adalah baju kerjanya.

“Ramai yang terima kecam itu ini sebab saya pakai seksi tapi saya memang jenis malas ambil pusing. Baju yang saya pakai di tempat kerja adalah ‘uniform’ kerja saya. Saya hanya menjadi diri sendiri kalau itu yang orang di luar runsingkan,” katanya.

Dalam pada itu, Nad berkata setiap watak yang diberikan dia akan melakukan yang terbaik dan isu dikatakan seksi itu merupakan sesuatu yang bersifat subjektif.

“Terpulang mata mereka yang melihat. Saya tiada titipan nasihat buat orang yang suka mengecam tapi saya nak cakap, saya hanya akan menjadi diri sendiri.

“Dan, saya juga akan ‘all-out’ (beri yang terbaik) dalam setiap kerja atau watak diberi. Kalau orang suruh saya taubat sebelum terlambat apa semua, terima kasih untuk ingatan itu semua.’Baju saya pakai adalah ‘uniform’ kerja saya’.

“Seksi atau tidak, saya sentiasa janjikan dalam lakonan yang saya jayakan bahasa saya sentiasa beri yang terbaik. Itu janji saya,” katanya.


Catriona Ross Mahu Anak-Anak KJ Divaksin & Disiarkan Di Kaca TV

Baru-baru ini, Menteri Kesihatan, Khairy Jamaluddin menyatakan kanak-kanak berusia 5-12 tahun akan diberi suntikan vaksin jenis Pfizer.

Khairy Jamaluddin berkata, pilihan vaksin lain seperti vaksin Sinovac juga akan diberi pertimbangan untuk pemberian vaksin terhadap golongan tersebut.

Berita mengenai perkata itu mendapat perhatian pelakon Catriona Ross yang berkongsikan mengenai berita berkenaan di Insta Story miliknya.

Menerusi entri itu, Catriona seolah memberi gambaran bahawa rakyat Malaysia mungkin mahu melihat anak menteri divaksin dan disiarkan secara langsung di televisyen.

“Mungkin rakyat Malaysia sekarang nak tengok anak anda divaksin di tv nasional dulu,” tulisnya.

Umum mengetahui, sebelum ini panel FDA mengesyorkan vaksin Pfizer-Biontech COVID-19 untuk kanak-kanak berusia 5 hingga 11 tahun dengan menyatakan manfaat suntikan itu melebihi risikonya.


DSV Tak Puas Hati Sa Ya Tersingkir Suku Akhir GV8

Perjalanan kumpulan duo lagenda, Sa Ya yang dianggotai Yassin dan Saiful APek berakhir semalam apabila tersingkit di konsert minggu kelapan Gegar Vaganza.

Meskipun persembahan dipuji kerana mempunyai idea yang kreatif, namun dari segi vokal kumpulan itu tidak dapat memuaskan hati juri.

BACA: Isu Kerja Cuci Pinggan, DSV Terjah Rumah Ashira Jam 3 Pagi

Penyingkiran Sa Ya itu turut mendapat perhatian usahawan kosmetik, Datuk Seri Vida yang meluahkan rasa tidak puas hati kerana merasakan kumpulan itu tidak sepatutnya disingkirkan.

Kata Vida lagi, ada peserta lain yang lebih teruk daripada Sa Ya namun hairan mengapa masih lagi diselamatkan untuk ke separuh akhir.

“Saya rasa ada masalah GV minggu ini penting ke separuh akhir. Sa Ya, persembahan ada X-Factor malam ni, Shidee pula nak disimpan dan selamatkan,” katanya.

Dalam pada itu, Vida juga beranggapan ada unsur ‘pilih bulu’ dalam pertandingan tersebut serta mengatakan dia tahu mengenai permainan program berkenaan memandangkan dia pernah menjadi penaja.

“Nampak sangat pilih bulu, bulu pahan tak keluar suara tapi disimpan? Atas dasar apa? Legend? Kalau dah sah-sah pancit nak selamatkan lagi, yang bagus disingkirkan. Adakah sebab mereka pelawak, menjadi filler je dalam GV.

“Mereka berusaha baiki kelemahan, akhirnya hasilkan great improvement setiap minggu, saya tahulah mainan ini, saya mantan sponser GV,” tulisnya.

Semalam, Sa Ya menerima markah terendah iaitu sebanyak 58.20 peratus sekaligus menjadi peserta tersingkir di minggu ke lapan.


Peminat Kecewa Nad Zainal Semakin Seksi

Perkongsian terbaru pelakon Nad Zainal menjadi perhatian ramai apabila memuat naik foto memakai gaun merah yang dikatakan terlalu seksi dan mencolok mata.

Menerusi entri itu, Nad Zainal berkongsikan beberapa keping foto memaparkan dirinya terlibat dengan penggambaran untuk montaj sebuah naskhah baru lakonannya.

BACA: Nad Zainal Jijik Dengan Komen Lucah Lelaki Di Bulan Ramadan

Bagaimanapun, perkongsian foto itu mendapat pelbagai reaksi daripada peminat yang meluahkan rasa kecewa melihat penampilan pelakon itu semakin seksi.

“Makin tunjuk benda tersembunyi. Mohon taubat semua. Saya pun perasan juga semenjak makin kurus ni, ish tak tahulah,” tulis seorang netizen

“Makin lama makin terbuka banda yang haram untuk ditayang, perlahan-lahan tutup aurat ya,” kata seorang pengikut.

Tidak kurang juga ada netizen yang menggesa pelakon itu segera bertaubat. Malah, ada yang meluahkan rasa simpati terhadap suami pelakon itu  Muhammad Faliq Amirudin yang terpaksa menanggung perbuatan isterinya.


Selepas Kapal Layar, Hairul Azreen Diajak Vincent Tan Naik Jet Peribadi Pula

Selepas dibawa menaiki kapal layar mewah pada Oktober lalu, pelakon Hairul Azreen sekeluarga menjadi tetamu Tan Sri Vincent Tan menaiki jet peribadi milik jutawan itu.

Berkongsikan momen manis itu di Instagram, Hairul berkata dia juga tidak menyangka dengan rezeki diberikan dan menyifatkan ianya rezeki anak-anak.

BACA: Hairul Azreen Sekeluarga Dipelawa Naik Kapal Mewah Tan Sri Vincent Tan

“Bila Tan Sri hubungi saya, tak sangka rezeki ni yang nak sampai. Permulaan yang baik tahun 2022, rezeki anak-anak,” tulisnya.

Sementara itu, pelakon Hanis Zalikha turut berkongsikan video serta berbesar hati di atas jemputan tersebut. Kata Hanis lagi, ianya permulaan luar biasa untuk tahun 2022.

“A trip beyond our wildest imagination, so honoured to be invited by Tan Sri Vincent Tan on this dream vacation. MasyaAllah for this rezeki for the kids (and us tumpang) What a way to kick off 2022,” katanya.

Menerusi video tersebut, kedua anak-anak mereka iaitu Yusuf Iskandar dan Alisa Aisyah menerima layanan istimewa daripada ahli perniagaan tersebut.

Perkongsian pasangan itu mendapat pelbagai reaksi daripada rakan artis dan netizen yang turut teruja dan tumpang gembira dengan rezeki tersebut.

Oktober tahun lalu, Hairul sekeluarga dijemput menikmati percutian atas kapal layar mewah milik jutawan tersebut.

Hairul berkata mereka sekeluarga menerima undangan Tan Sri Vincent Tan yang ketika itu baru selesai berenang di Pulau Redang.


Heliza Helmi Gemuruh Pertama Kali Muncul Di TV Bersama Suami

Genap seminggu mendirikan rumah tangga, penyanyi dan aktivis kemanusiaan, Heliza Helmi berkongsikan menerima jemputan program Wanita Hari ini.

Melihatkan pada perkongsian di Instagram itu mungkin nampak biasa, namun Heliza berkata dia gemuruh kerana akan muncul pertama kali di kaca TV bersama suaminya, Datuk Seri Mahadi.

Menerusi perkongsian itu, pasangan itu dijembut dalam program bual bicara itu bagi membincangkan topik Bina Bahagia Dalam Rumah Tangga.

Perkongsiannya itu mendapat pelbagai reaski daripada netizen yang terhibur dengan penyanyi itu, malah ada segelintir rakan artis mengusik Heliza.

Terdahulu, menerusi program tersebut Datuk Seri Mahadi turut menjelaskan bahawa berstatus bujang terlajak dan mendirikan rumah tangga pada usia 38 tahun minggu lalu bersama bidadarinya, Heliza.


Nabila Razali Lega Suara Makin Pulih, Dah Boleh Makan Pedas

Penyanyi Nabila Razali meluahkan rasa lega kecederaan pada tekak yang dialami sejak tahun lalu kini semakin pulih.

Nabila berkata dia bersyukur apabila keadaan peti suaranya semakin baik namun masih perlukan penjagaan dari segi soal pemakanan.

BACA: “Sakit Tu Ada La Sikit, Tapi Malu Tu Lagi Banyak”

“Alhamdulillah keadaan suara makin pulih dan perlahan-lahan kembali normal. Kalau sebelum ini tekak selalu rasa tidak selesa. Nak telan air liur pun susah sebab bengkak pada tekak.

“Sekarang pun saya dah boleh makan pedas semula. Maksudnya tidak perlu hendak berpantang (makan) lagi. Tapi doktor pesan perlulah berpada-pada juga,” katanya.

Dalam pada itu, Nabila berkata dia ada mengikuti kelas vokal dan mempelajari beberapa teknik nyanyian yang boleh membantu meningkatkan stamina pada suaranya.

“Saya pun ada masuk kelas vokal dan mempelajari beberapa segi teknik nyanyian yang perlu diubah,” katanya.


Berhijab Penuh, Anzalna Perlu Masa Padam Foto Lama Di Media Sosial

Tampil berhijab pada September tahun lalu, pelakon Anzalna Nasir berkata dia perlukan sedikit masa untuk memadam foto lama tidak menutup aurat di media sosial miliknya.

Menurut Anzalna, dia masih terikat dengan beberapa kontrak yang memerlukan foto tersebut kekal di media sosial dalam tempoh masa tertentu.

BACA: Anzalna Tolak Tawaran Tudung Jenama Lain Demi Arwah Siti Sarah

“Dalam usaha untuk berubah bukan senang nak berlaku dalam sekelip mata. Saya masih ada kontrak dengan beberapa produk dan akan padam gambar-gambar lama apabila rasa tidak perlu,” katanya.

Dalam pada itu, Anzalna mengakui apabila sudah berhijab banyak perkara perlu dijaga namun ianya mengambil masa untuk berubah serta memohon doa orang ramai.

“Apabila bertudung semua perkara kena jaga tapi perlu perhana-lahan berubah. Doakan saya agar istiqamah,” katanya.


Sheila Rusly Hadiahkan Suami Kereta Mewah RM340,000 Sempena Hari Jadi

Baru-baru ini, pelakon dan penerbit, Sheila Rusly menghadiahkan kereta mewah BMW X4 kepada suaminya, Jinggo sempena ulang tahun kelahirannya yang ke-56 tahun.

Menerusi satu perkongsian di Instagram, Sheila mengucapkan terima kasih buat suaminya diatas apa yang dilakukan untuk keluarga selama ini.

“Selamat ulang tahun to my amazing husband. Thank you for being who u are & all that u do for us. There’s nowhere else in the world i would rather be than be next to u,” tulisnya.

Video tersebut turut memaparkan reaksi suaminya yang teruja sebaik sahaja melihat kereta mewah tersebut tiba di hadapan rumah mereka. Hasil tinjauan kami, harga kereta tersebut dianggarkan RM360,000.

Perkongsian Sheila itu mendapt pelbagai reaksi daripada netizen yang tidak melepaskan peluang mengucapkan selamat hari lahir kepada Jinggo serta mendoakan agar dimurahkan rezeki.

Sheila dan Jinggo atau nama sebenarnya Azman Yahaya mendirikan rumah tangga pada 1996. Pasangan itu dikurniakan dua anak lelaki iaitu Uzair Haqimy dan Luth Mikhail.


Tenang Dengar PU Riz Bacakan Zikir, Neelofa Terkejut Bayi Tiba-Tiba Menendang

Selepas sekian lama berteka-teki, selebriti popular Neelofa akhirnya membuka mulut bahawa dia kini berada di fasa terkahir kehamilan.

Umum mengetahui, Neelofa dan suaminya, PU Riz sering membuat live di Instagram bagi berkongsi ilmu dan mempromosikan produk perniagaan mereka.

Baru-baru ini, IG Live pasangan itu menjadi perhatian dimana ketika itu PU Riz sedang membaca zikir-zikir namun wajah Neelofa tiba-tiba berubah dan segera mengusap lembut perutnya.

Video tersebut dikongsikan semula oleh seorang pengguna TikTok ainunumairah__. Tidak sampai hari dikongsikan, video tersebut mendapat lebih setengah juta tontonan.

Perkongsian video tersebut mendapat pelbagai reaksi daripada netizen yang tidak sabar untuk melihat cahaya mata pasangan itu. Malah, ramai mendoakan agar urusan bersalin Neelofa dipermudahkan dan berjalan lancar.

Terdahulu, Neelofa berkata dia kini dalam persediaan menyambut kelahiran bayi sulungnya bagaimanapun enggan mendedahkan jantina cahaya mata pertamanya bersama PU Riz itu.


‘Demi Cinta Ini’ Nyanyian Tomok & Fatin Afeefa Mula Jadi Perhatian Pendengar

Lagu ‘Demi Cinta Ini’ nyanyian Tomok dan Fatin Afeefa dah mula mendapat tempat di hati pendengar. Kami yang mulanya mendengar pun dah terjatuh cinta dah gais.

Nak pula lagu ini merupakan Lagu Tema (OST) untuk siri terbaru Slot Akasia TV3 bertajuk Shakira yang dilakonkan oleh Janna Nick, Shukri Yahya dan Khai Bahar ditayangkan bermula 5 Januari lalu, lagilah terngiang-ngiang di telinga! Sedap betul weh.

Jelas Tomok, keserasiannya dengan Fatin Afeefa di pertandingan Vocal Mania serta pernah membuat cover lagu bersama sebelum ini memudahkan mereka untuk membuat single berdua.

Katanya lagi mereka mula plan untuk keluarkan lagu bersama dan Alhamdulilah selepas 3 hari lagu ini keluar, mendapat respon positif dari netizen.

“Kami tak ambil masa yang lama untuk merakamkan lagu bersama sebabnya saya dah biasa duet dengan Fatin Afeefa dan faham perangai dia.”

Kalau anda amati betul-betul lagu ini, memang ianya menggamit memori lagu-lagu genre 90-an dan Tomok pun akui lagu ‘Demi Cinta Ini’ bergenre kan 90-an. Patut lah sedap betul halwa telinga mendengarnya kan? Betul menusuk di kalbu liriknya.

“Sebagai pencipta lagu dan penyanyi, of couse saya berasa happy dan sangat berpuas hati apabila lagu ini mendapat view banyak dari Youtube dan juga sambutan yang positif dari netizen sebabnya saya dah lama tak keluarkan lagu,” jelas Tomok ketika kami menemubualnya hari ini.

Tambah Tomok, apa yang dia harapkan adalah lagu yang berentak seperti ini diterima oleh semua netizen. Dan ketika ditanya tentang plan masa hadapan, jelasnya akan ada lagi lagu duet dengan beberapa artis yang lain kerana untuk tahun ini memang akan tumpukan kepada kolaborasi dengan kawan-kawannya yang lain sahaja.

Pada anda yang belum dengar lagi lagu ‘Demi Cinta Ini’ boleh jer klik link Youtube DI SINI.


Heliza Helmi Masih Tak Percaya Sudah Bergelar Isteri

Genap seminggu mendirikan rumah tangga selama, penyanyi dan aktivis kemanusiaan, Heliza Helmi berkata dia masih tidak sudah bergelar isteri kepada Dato Seri Mahadi Badrul Zaman.

Menerusi satu perkongsian di Instagram, Heliza berkata dia tidak menyangka kawan-kawan termasuk orang ramai mendoakan yang baik-baik terhadap perkahwinannya.

A post shared by ?H E L I Z A H E L M I ? (@nurhelizahelmi)

“Ya Allah, tolong masih tak percaya ni. Wallahi, semuanya dari Allah. Memang aturan Allah, tiada daya upaya kami melainkan Allah.

“Tak tahu nak kata, hampir semua yang jumpa kami depa akan sebak menitis air mata kegembiraan dan mereka mendoakan yang baik baik buat kami walhal kami ni bukan siapa siapa,” tulisnya.

Dalam entri tersebut, Heliza mengakui terkejut dan bebesar hati apabila majlis resepsinya diharidi oleh golongan agamawan.

“Hampir separuh dewan dipenuhi dengan agamawan , para asatizah, ada yang sanggup batal program untuk menghadiri majlis dan mendoakan.. Allahu Akbar..

Kami sangat kerdil Ya Allah.. apa yang Engkau kurniakan ini terlalu MasyaAllah Ya Allah.. kami tak layak Ya Allah, namun kasih sayangMu tiada bertepi,” tulisnya.

1 Januari lalu, Heliza mengejutkan ramai apabila selamat diijabkabulkan dengan Datuk Sri Mahadi di Masjid Tuanku Mizan Zainal Abidin.


Anzalna Tolak Tawaran Tudung Jenama Lain Demi Arwah Siti Sarah

Menggatikan Allahyarham Siti Sarah Raissuddin sebagai wajah tudung di bawah legasi milik arwah, pelakon Anzalna Nasir berkata dia sanggup menolak tawaran menjadi duta tudung jenama lain.

Menurut Anzalna, arwah Siti Sarah pernah beberapa kali mahu melamarnya untuk bekerjasama dengan produk kosmetik keluarannya namun hasrat berkenaan tidak kesampaian.

“Arwah Siti Sarah pernah beberapa kali memberi tawaran untuk bekerjasama, tetapi tidak berkesempatan kerana setiap kali tawaran dibuat saya mesti ada kontrak dengan produk kosmetik lain.

“Tawaran kali ini memang saya tidak boleh tolak, meskipun saya sebenarnya telah menerima tawaran daripada produk tudung jenama lain saya terpaksa menolak tawaran tersebut demi menjadi sebahagian daripada Loveta,” katanya.

Kata Anzalna lagi, dia bekerjasama dengan kempen Loveta X Anzalna kerana mahu membantu mengembangkan legasi yang ditinggalkan oleh arwah.

Kata Anzalna lagi, dia turut mengambil masa dan berbincang dengan suaminya, Hanif Zaki sebelum menerima tawaran kerana sedar tanggungjawab besar yang akan digalas.

“Mulanya agak sukar untuk saya menerima lamaran ini. Jujur saya ambil masa sebelum membuat keputusan untuk bekerjasama dengan perniagaan yang selama ini diusahakan oleh arwah Siti Sarah.

“Arwah meninggalkan legasi yang cukup besar ketika hayatnya. Jadi saya bimbang jika kehadiran saya akan dimarahi oleh peminat beliau.

“Namun, syukur rata-rata menyambut baik dan gembira dengan pengumuman yang dibuat. Saya berharap kehadiran saya akan membawa jenama Loveta ke peringkat yang lebih tinggi,” katanya.


Shuib Tak Kisah Dikecam Terlalu Awal Cari Jodoh

Selepas lima bulan pemergian isteri tercinta, Allahyarham Siti Sarah, pelawak Shuib Sepahtu mengakui sedang mengenali seorang wanita.

Namun, Shuib dikecam oleh netizen apabila ada yang menyifatkan terlalu awal untuk dibicarakan mengenai perkara itu. Tidak kisah dengan kecaman atau padangan diberikan netizen, Shuib berkata dia sudah lali dengan situasi berkenaan.

“Bab kena kecam ini saya tidak kisah orang mahu cakap apa. Sebab yang rasa itu saya, selagi saya tidak kacau dan kata orang okeylah. Saya tidak boleh tutup mulut orang,” katanya.

Dikatakan masih terlalu awal untuk membicarakan soal jodoh, Shuib berkata tidak penting untuk mengambil kira padangan orang luar selain ibu dan keluarganya sahaja.

“Contoh saya katakan sudah lima bulan ini mahu cari jodoh, nanti orang kata dulu beria- ria sedih sangat sekarang seperti cepat sangat hendak mencari jodoh.

“Ada pihak lain pula kata betullah, kalau seorang diri hendak buat apa. Jika depresi siapa yang hendak tanggung? Jadi, saya tidak perlu dengar kerana terlalu banyak pendapat orang.

“Saya hanya perlu dengar kata ibu, ibu bapa mertua dan keluarga saya. Sebabnya yang ada dengan saya bukan netizen, tetapi keluarga saya. Jika ssya menangis dan tertonggeng di rumah tidak ada netizen datang bertanya khabar, saya okey atau tidak. Oleh sebab itu, saya hanya mahu fokus pada kehidupan saya sahaja,” katanya.

Dalam pada itu, Shuib mengakui ramai wanita menghantar mesej untuk berkenalan namun dia tidak mengambil serius tentang perkara itu.

“Ibu setiap hari tanya, ada ke kawan yang boleh saya bawa berjumpa dengannya. Ramailah wanita yang menghantar mesej menerusi laman sosial bertanya khabar, tetapi saya takut.

“Jika mahu mencari jodoh perlu persetujuan daripada ibu dan anak-anak. Kalau saya yang suka tetapi anak-anak tidak okey memang tidak akan jadi. Buat masa ini saya serahkan kepada Allah sahaja,” katanya.


Isu Kerja Cuci Pinggan, DSV Terjah Rumah Ashira Jam 3 Pagi

Baru-baru ini hangat diperkatakan apabila usahawan kosmetik, Datuk Seri Vida yang meminta penyanyi Ashira supaya berhenti melakukan kerja cuci pinggan.

Tiada niat menghina pekerjaan tersebut, Vida berkata Ashira tidak sepatutnya merendahkan imejnya sebagai artis serta merasakan ada kerja lain lebih sesuai buat penyanyi itu.

BACA: DSV Tak Puas Hati Ashira Suka Kerja Cuci Pinggan, Jatuhkan Standard Artis

Terbaru, perkongsian Vida menjadi perhatian ramai apabila memuat naik video berkunjung ke rumah Ashira dan Bad Indigo pada jam 3 pagi.

Difahamkan, Vida ke rumah pasangan berkenaan untuk meluahkan pandangannya bahawa Ashira tidak perlu bekerja mencuci pinggan di sebuah restoran milik rakannya.

“Saya rasa tak layak Ashira cuci pinggan, jangan cuci pinggan lah Ashira, saya datang ni membawa hajat, hajatnya jangan cuci pinggan, Insya-Allah kita ada jalan, faham tak Ashira?” katanya.

Menerusi video tersebut, Vida turut menyifatkan Bad Indigo sebagai seorang yang kelakar dan mungkin boleh menyertai program Maharaja Lawak.

“Pada mulanya saya ingatkan Bad seorang yang serius, tapi sebenarnya boleh masuh Maharaja Lawak lah! Boleh masuk sebab memang lawak sungguh orangnya,” katanya.

Di akhir perkongsian itu, Vida dilihat turut menghulurkan bantuan berupa dua sampul surat diberikan kepada pasangan itu.


Shuib Akui Ada Kenal Seseorang

Selepas hampir lima bulan pemergian isteri tercinta, Allahyarham Siti Sarah, pelawak Shuib Sepahtu mengakui ada mengenali wanita lin.

Bagaimanapun, Shuib berkata hubungan itu masih terlalu awal dan dalam fasa berkawan serta menyerahkan soal jodoh kepada Allah.

“Ya ada kenal orang baharu, tapi hanya berkawan dahulu buat masa sekarang. Saya tak berani nak cakap. Harap semuanya baik-baik sahaja. Saya serahkan kepada Allah. Nak bercerita soal apa yang berlaku ke depan saya sendiri tidak tahu,” katanya.

Dalam pada itu, Shuib berkata ibunya juga ada bertanya mengenai pengganti. Katanya jika dia mahu mencari jodoh perlulah mendapat persetujuan daripada ibu dan anak-anaknya.

“Ibu pun ada bercakap supaya saya mula kenal dengan orang lain. Tapi saya fikir bagaimana orang nak terima saya dengan anak empat.

Terdahulu, Siti Sarah meninggal dunia pada 9 Ogos 2021 akibat Covid-19. Beberapa hari sebelum ini Allahyarham selamat melahirkan bayi lelaki, Ayash Affan melalui pembedahan tanpa sedar.


“Saya Bujang Terlajak, Bukan Duda” – Dato’ Sri Mahadi

Sudah seminggu berlalu berita perkahwinan selebriti dan juga aktivis kemanusiaan, Heliza Helmi dengan seorang ahli perniagaan iaitu Datuk Seri Mahadi Badrul Zaman masih menjadi bualan ramai.

Tengah hari tadi, pasangan itu dijemput ke rancangan Wanita Hari ini di Tv3 untuk berkongsi momen bahagia setelah diijab kabul.

Apa yang menjadi perhatian, dalam temubual tersebut Dato Sri Mahadi tampil menjelaskan status sebenar beliau apabila ada yang mendakwa ahli perniagaan itu seorang duda.

Mahadi berkata dia berstatus bujang terlajak dan mendirikan rumah tangga pada usia 38 tahun minggu lalu bersama bidadarinya, Heliza.

“Ingin saya jelaskan, sebelum kahwin saya seorang teruna dan bujang. Boleh dikatakan bujang terlajak, umur 38 baru dapat bidadari syurga yang diizinkan Allah untuk dijadikan pasangan suami dan isteri,” katanya.

1 Januari lalu, Heliza mengejutkan ramai apabila selamat diijabkabulkan dengan Datuk Sri Mahadi di Masjid Tuanku Mizan Zainal Abidin.


Ifa Raziah Dikecam Tayang Emas Penuh Di Lengan, Jari Depan Kaabah

Baru-baru ini, penyanyi dan usahawan Ifa Raziah dikecam kerana memakai gelang dan cincin emas ketika mengerjakan ibadah umrah.

Tidak hanya berdiam diri, menerusi satu video di Instagram Ifa menyelar netizen yang mengecamnya serta mengatakan tiada masalah untuknya memakai emas untuk beribadah.

“Apa salahnya? Engkau dekat rumah tengok emak engkau, Pakai gelang emas tidak, solat? Sama kan? Engkau tengok nenek engkau solat, ada pakai gelang emas? Sama sahaja.

“Aku pergi ke sana pakai gelang emas, ini, siapa yang bagi? Allah yang bagi. Apa masalahnya aku solat, buat ibadah aku pakai ini? Aku nak tunjuk ‘Allah engkau bagi dekat aku Allah’.

“Aku tengok perempuan Arab semua pakai emas, tak ada masalah pun. Komen masyarakat Malaysia ini, otak dia, tak betullah. Kurang waraslah. Dalam Islam pun, apa masalah pakai emas. Lelaki tak boleh pakai emas, sutera. Perempuan boleh pakai emas,” katanya.

Dalam pada itu, Ifa turut menegaskan dia ada merujuk pakar agama tentang perkara tersebut dimana ibadah tidak terbatal kerana memakai emas.

“Beliau katakan tiada satu pun hadis yang mengatakan haram bagi wanita yang memakai emas untuk bersolat mahupun melakukan apa-apa ibadah yang berkaitan dengan umrah atau haji.

“Malahan ibadah yang dilakukan tidak terbatal hanya kerana memakai emas. Yang paling penting ia bersih, suci dan bukan datang dari sumber yang diragui,” katanya.


“Tak Sesuai Doa Kami ‘Getback’, Shila Masih Pegang Status Isteri Orang”

Bulan lalu, perkongsian penyanyi Shila Amzah mengejutkan ramai apabila memaklumkan bahawa dia sudah pun menfailkan perceraian dan sudah dua bulan tidak lagi sebumbung dengan suaminya, Haris Idraki Elias.

Perkongsian Shila itu mendapat pelbagai reaksi daripada rakan artis yang mendoakan semua urusan dipermudahkan termasuk pelakon Sharnaaz Ahmad yang turut memberikan kata-kata semangat buat penyanyi itu.

Bagaimanapun, gara-gara memberi kata semangat kepada Shila, rata-rata netizen mendoakan agar Sharnaaz dan penyanyi itu kembali bersama.

Memetik portal OhBulan, Sharnaaz berkata doa tersebut tidak sesuai dengan situasi sekarang apatah lagi Shila lagi memegang status isteri.

“Doa itu bagus. Tapi rasanya tak sesuai buat masa sekarang untuk mendoakan yang agak mendesak. Sebab Shila masih memegang status isteri.

“Shila belum cerai lagi. Jadi, kena la hormati keluarga Shila dan dia juga. Dulu pun kami pernah bertelagah tapi benda dah lama. Masing-masing dah tua pun,” katanya.

Dalam pada itu, Sharnaaz berkata dia pernah berdepan perceraian sebelum ini dan meminta semua pihak memberi ruang kepada Shila untuk berdepan dugaan tersebut.

“Saya punya ‘turn’ dah lepas. Sekarang bagi Shila ruang untuk dia hadapi dugaan ini. Percayalah, setiap dugaan yang Allah bagi, insya-Allah ada ganjaran yang lagi besar selepas ini. Jadi nak taknak, kena hadap. Strong is only option. I’m build with tank dan saya yakin Shila is build like a tank too,” katanya.

Kata Sharnaaz lagi, dia yakin bahawa Shila seorang wanita yang kuat dan apa yang perlu diberi diutamakan adalah hal anak.

“Dia kuat, insya-Allah dia akan okey. Jangan pedulikan orang luar. Apa yang penting sekarang adalah anak. Yang lain boleh usaha sendiri dengan tulang empat kerat,” katanya.

Terdahulu, Shila memaklumkan sudah dua bulan keluar dari rumahnya di Cyberjaya dan kini menetap di rumah ibu bapanya di Hulu Langat.

Shila mendirikan rumah tangga dengan Haris pada tahun 2019 dan dikurniakan seorang cahaya mata lelaki, Seth Uwais kini berusia 2 tahun.


“Kalau Anda Terkejut, Kami Pun Sama” – Heliza Helmi

Genap seminggu mendirikan rumah tangga, akhirnya penyanyi dan aktivis kemanusiaan, Heliza Helmi akhirnya memuat naik foto hari bahagianya bersama suami, Datuk Seri Mahadi Badrul Zaman.

Menerusi entri itu, Heliza meluahkan ras syukur di atas aturan Allah SWT. Kata Heliza jika orang ramai terkejut dengan berita perkahwinannya itu, dia dan suami juga rasa perkara yang sama.

BACA: Penuh Barakah, Netizen Idam Majlis Perkahwinan Seperti Heliza & Mahadi

A post shared by ?H E L I Z A H E L M I ? (@nurhelizahelmi)

“Kun fayakun. Jadilah maka terjadilah. Jika Allah menghendaki sesuatu, maka apapun dapat terjadi. Maka dengan izin dan kekuasaan Allah SWT, maka terjadilah kami sebagai pasangan suami isteri.

“Allah Maha Besar. Tiada daya upaya kami melainkan Allah. Terlalu bersyukur atas segala yang Allah aturkan,” katanya.

Dalam pada itu, Heliza turut mengucapkan terima kasih kepada suaminya kerana sudi memperisterikannya kerana baginya dirinya bukanlah siapa-siapa.

“Terima kasih buat suami sudi memperisterikan diriku ini yang bukan siapa siapa,” katanya.

1 Januari lalu, berita perkahwinan Heliza bersama pengasas dan presiden AUF MBZ Concortium yang diadakan di Masjid Tuanku Mizan Zainal Abidin ternyata mengejutkan ramai.


Ramai Teruja Hanis Zalikha Kongsi Tips Cara Potong Buah Mangga Guna Gelas

Tidak dinafikan apa sahaja perkongsian pelakon Hanis Zalikha pasti akan menjadi perhatian ramai. Dari segi penjagaan rumah, mendidik anak dan apa sahaja tips akan menjadi ikutan.

Baru-baru ini, Hanis ada berkongsikan video tips dan caranya memotong buah mangga dengan menggunakan gelas minuman.

BACA: Isteri Haqiem Rusli Nak Menangis Dapat Video Call Dengan Hanis Zalikha

Melihatkan video tersebut, sememangnya cara Hanis itu sangat kreatif dan tidak sangka ada cara mudah untuk memotong buah mangga.

Perkongsian Hanis itu mendapat pelbagai reaksi daripada netizen yang langsung tak terfikir untuk memotong buah mangga sedemikian.

Tidak kurang juga, ramai yang teruja untuk mencuba cara tersebut serta berterima kasih dengan perkongsian Hanis itu.

Namun, ada yang meninggalkan komen lucu dengan mengatakan mak-mak akan bising jika melihat mereka memotong mangga pun sampai menggunakan dua pinggan, gelas dan pisau.


Wah! 2022 Tahun Harimau Rupanya, Jom Sama-sama ‘Roar’ Dengan myNEWS

Gais, kejap jer kan kita dah masuk tahun 2022. Macam tak percaya pula tapi tulah nak tak nak kena terima jugalah kan? Umur pun dah menginjak ke hadapan dah, haish tiba-tiba terasa tua lah pula. Haha.

Tak mengapa kita abaikan semua tu, sekarang ini ada lagi berita yang lebih gempak nak kami hebohkan pada anda semua! Wow, dengar macam gempak kan. Tapi memang gempak pun gais, baca bagi habis artikel ni okay.

Sebelum itu, sempena tahun 2022 ini, mari kita belajar untuk lebih menerima dan memahami orang di sekeliling kita dahulu. myNEWS tidak sabar-sabar untuk mengalu-alukan anda untuk mengalami hari-hari yang indah selalu.

Raikan Tahun Baru Cina yang ‘Roar’ ini bersama myNEWS untuk mengalu-alukan kemakmuran dan suasana yang baik untuk tahun yang akan datang. Semoga anda seronok menonton cerita Tahun Baru Cina daripada myNEWS ini. Selamat Tahun Baru Cina!

Haa, ini yang anda patut ‘roar’! Sempena tahun Harimau kali ini, myNEWS nak bagi anda banyak ganjaran hebat iaitu RM188,888 e-Tiger Prosperity Cookies melalui aplikasi myNEWS! Fuh…

Anda hanya dapatkan 1 setem TAMBAHAN apabila membeli produk terpilih daripada jenama-jenama myNEWS yang mengambil bahagian iaitu A&W, Coca-Cola, Maru, Pokka dan Sprite. Mudah jer kan? Meh sini kami ajar anda lebih lanjut.

Langkah-langkahnya sangat mudah jer gais, sambil pejam mata pun boleh buat punya. Gituh.

Langkah 1: Belanja RM18 untuk 1 setem. Beli produk yang mengambil bahagian untuk 1 setem tambahan
Langkah 2: Kumpul 8 setem untuk mendapatkan e-Tiger Prosperity Cookie.
Langkah 3: Dapatkan wang tunai atau baucar produk dengan setiap e-Tiger Prosperity Cookie.

Eh, ni bukan saja-saja jer tau kami nak anda ikut langkah-langkah ni, ada hadiahnya yer iaitu

1. Baucar diskaun RM0.80 untuk produk rakan kongsi
2. Baucar tunai myNEWS (dari RM0.80 sehingga RM8.80)

Amacam? On tak on? Untuk info anda tempoh kempen bermula SEKARANG sehingga 28 Februari 2022 sahaja. Jadi, jangan lupa sertai okay.

Selain itu, myNEWS juga bekerjasama dengan Boost pada Januari dan Februari iaitu untuk setiap RM15 yang dibelanjakan di mana-mana kedai myNEWS, Boost akan memberi ganjaran kepada anda dengan pulangan tunai 20% (terhad pada RM3)! Wow!

Ada lagi, myNEWS turut menawarkan baucar pulangan tunai RM1.50 apabila anda mengumpul 2 setem menggunakan aplikasi e-dompet Touch and Go. Belanja RM10 di myNEWS menggunakan e-dompet Touch and Go anda untuk mendapatkan 1 setem. Anda perlu kumpul 2 setem untuk mendapat pulangan tunai RM1.50!

Mengikut terma dan syarat:
1. Boost: https://bit.ly/3HhbisM
2. Touch & Go: https://bit.ly/3EwhGL2

Wah! Ada menu baharu gais. Sempena permulaan tahun Harimau, Kafe Maru perkenalkan kepada 2 menu lazat ini iaitu Piza Sosej Ayam Mini dan Roti Kentang Manis Okinawa. Sedapnya, wajib try ni.

Bukan itu jer, Maru membawakan anda hidangan Simply Peach Soft Serve untuk memaniskan lagi Tahun Baharu anda yang ROAR ini! Kalau anda nak tahu, keseimbangan yang sempurna antara manis dan masam ini sememangnya akan memuaskan hati manis anda tu.

Semua yang kami brew, kami brew untuk anda! Ini untuk penggemar kopi yang mencari secawan kopi dengan sedikit rasa tambahan. Memperkenalkan Maru Roasted Almond Latte yang serba baharu. Rasa kacang yang enak yang memberikan tahap kemanisan yang sempurna. Dapatkan minuman anda sekarang di kedai Maru* berhampiran anda.

2021 telah sampai ke penghujungnya, jadi jom sambut 2022 dengan ciri aplikasi myNEWS yang serba baharu!

Shout out kepada semua ‘baby’ Januari! Jadilah yang pertama untuk mencuba Maru Soft Serve Peace ini. Sedap weh.

Oh ya, kepada semua ahli myNEWS, jika anda masih belum tahu dan sedar, semak App anda kerana myNEWS ada memberikan pembersih tangan PERCUMA untuk memastikan anda sentiasa dalam keadaan selamat. Nak pula kita bakal merayakan Tahun Baharu cina tak lama jer lagi kan.

Authentic Tea House terus menyajikan minuman mereka dengan promosi beli 7 percuma 1, jadi setiap pembelian anda boleh mengumpul 1 setem dan menebusnya secara PERCUMA selepas mengumpul 7 setem kesemuanya!

Meadow Fresh iaitu UHT pun ada tawaran, beli 5 percuma 1 dan jika tawaran minuman ini tidak cukup memuaskan, Coca-Cola juga akan memberikan barangan eksklusif mereka apabila anda membeli 5 produk Coca-Cola dan dapatkan barangan termasuk Coca-Cola Stainless Steel Tumbler!

Bukan itu jer, di myNEWS, anda boleh mendapatkan barangan makanan percuma kerana Maggi dan Kart ada tawaran untuk anda kali ini. Beli jer mana-mana 2 Mangkuk Maggi dan dapatkan 1 Maggi HotMeals Lada Pedazz Extra PERCUMA!

Ingin memenangi Samsung Galaxy Z Flip baharu? Baiklah, kalau anda nak, berbelanja dan menang dengan Snow Plus yang sedang berlaku sekarang ini. Mereka menawarkan beli 8 percuma 1 di mana pembelanja tertinggi akan pulang dengan telefon flip mewah!

Semua promosi ini hanya ahli jer boleh dapat melalui aplikasi myNEWS atau layari www.mynews.com.my untuk maklumat lanjut. Jadi, anda kena daftar jadi ahli dulu kalau nak dapat promosi gempak ini. Cuma muat turun aplikasi myNEWS yang tersedia di gedung Google Play dan gedung Apple untuk mendaftar.

Kod/pautan QR generik untuk memuat turun aplikasi myNEWS Malaysia di LINK INI.

Untuk info lanjut, anda boleh lawati link di bawah
Website: KLIK LINK
Facebook: KLIK LINK
Instagram: KLIK LINK


Bakal Bersalin Bulan Depan, Ernie Zakri Cari Pengganti Di AJL36

Usia kandungan sudah mencecah lapan bulan, penyanyi Ernie Zakri sedang mencari pengganti bagi menyanyikan lagu Boneka di pentas akhir Anugerah Juara Lagu ke-36.

Menurut Ernie, dia tidak dapat membuat persembahan kerana bakal bersalin dalam masa terdekat ini kemudian menjalani proses berpantang.

BACA: Hamil Anak Sulung, Ernie Zakri Tak Dapat Tahan Diri Kunyah Ais

“Saya masih lagi menanti daripada pihak produksi bila tarikh persembahan untuk AJL36 kerana setakat ini masih belum pasti lagi sama ada ia akan diadakan pada Februari atau Mac.

“Kalau Februari, InshaAllah saya bakal melahirkan dan kalau Mac pula saya tengah berpantang. Jadi mustahil bagi saya untuk berada di atas pentas pada waktu itu,” katanya.

Ernie berkata dia dan syarikat rakamannya sedang dalam perbincangan untuk mencari calon sesuai serta perlu mendapatkan pendapat daripada komposer lagu boneka.

Dalam pada itu, Ernie berkata dia menerima banyak cadangan daripada netizen namun dia berharap calon tersebut dapat memberikan persembahan yang terbaik di AJL36.

“Sekarang saya dah mula melihat dan fikirkan calon yang terbaik. Doakanlah agar pencarian pengganti saya untuk menyanyikan lagu Boneka ini berhasil.

“Banyak juga terima cadangan daripada netizen yang mahukan Ziana Zain sebagai pengganti. Of cource la happy kalau dapat saksikan Ziana Zain menyanyikan lagu saya sendiri.

“Tapi macam saya katakan, kami masih lagi mencari calon pengganti dan berharap agar dia dapat berikan persembahan yang best,” katanya.


Ramai Kata Rindu, Aliff Syukri Nekad Nak Keluar Lagu Baru

Usahawan kosmetik sensasi, Datuk Seri Aliff Syukri menyuarakan hasratnya untuk keluarkan lagu baru tidak lama lagi demi memenuhui permintaan peminat.

Menurut Aliff, dia menerima banyak mesej daripada peminat yang rindukan suaranya namun berdepan kesukaran kerana mendapat tentangan daripada isterinya, Datin Seri Nur Shahida.

“Ramai sangat mesej kata rindu dengan suara saya dan mahu saya keluar dengan lagu baharu, sejujurnya saya tak nak kecewakan mereka, jadi saya rasa perlu untuk ada satu lagi lagu.

“Nampaknya semua orang dah boleh menerima kehadiran saya sebagai penyanyi dan kaa suara saya sedap, rugi jika bakat tu dibuang begitu sahaja…mungkin sebab itu mereka minta saya menyanyi lagi.”

“Cuma cabaran sekarang ini saya kena pujuk isteri dahulu. Dia tak suka saya menyanyi lagi, dia memang halang! Tapi saya tak kisah la kalau dia nak marah saya menyanyi pun,” katanya.

Dalam pada itu, Aliff berkata dia mengetahui suaranya sedap namun tidak mahu lagi terpalit dengan kontroversi memandangkan usianya juga semakin bertambah.

“Saya memang nak sangat menyanyi sebab saya pun sedar suara saya sedap tapi dalam masa sama saya takut dengan kontroversi,”

“Saya ni dah tua kalau boleh nak hidup tenang-tenang sahaja tanpa sebarang isu lagi sebab itulah kebelakangan ini saya agak mendiamkan diri kerana tak mahu lagi ada apa-apa kontroversi. Bagilah peluang kepada orang baru pula,” ujarnya.


“Suara Saya Taklah Teruk Sangat Sampai Buatkan Pendengar Muntah”

Baru sahaja melancarkan lagu single berjudul Cinta Atau Propa pada Rabu lalu, pengarah dan produser terkenal, Michael Ang akui bangga dengan pencapaian dirinya.

Menurut Michael, dia mengakui suaranya mungkin tidak sedap seperti penyanyi profesional, namun tidaklah teruk sehingga boleh membuatkan pendengar muntah mendengarnya.

BACA: Michael Ang Jadi Penyanyi, Tak Kisah Suara Dikutuk Janji Dapat Duit

“Iya, suara saya tidaklah sedap sangat. Tapi saya cuba buat yang terbaik. Selepas dengar saya rasa suara sendiri tidaklah teruk sangat sehingga boleh membuatkan pendengar muntah,” katanya.

Dikenali ramai dengan kelantangannya mengkritik nyanyian penyanyi lain, Michael berkata dia juga bersedia untuk dikritik oleh orang ramai.

“Semua orang ada hak untuk mengkritik. Saya juga banyak mengkritik. Kalau saya dengan seseorang penyanyi itu menyanyi tidak sedap, saya akan kritik terutama ketika pertandingan. Saya hanya kritik penyanyi yang memasuki pertandingan.

“Jadi bila saya mengambil keputusan untuk keluarkan lagu, saya kena bersedia untuk menerima kritikan orang dan saya harus terima jika dikritik,” katanya.

Ditanya sama ada lagu Cinta Atau Propa ditujukan kepada mana-mana pihak, Michael berkata lagu tersebut tiada kaitan dengan sesiapa namun jika ada yang tersinggung, dia tidak dapat berbuat apa-apa.

“Saya tidak tujukan lagu ini kepada sesiapa. Sejujurnya lagu ini tidak ada kena mengena dengan siapa pun. Saya tujukan lagu ini kepada pekerja-pekerja saya dan tentang kehidupan peribadi saya. Jadi kalau ada yang tersinggung, siapa makan cili, dialah terasa pedasnya,” katanya.

Dalam pada itu, Michael berkata dia membuat keputusan untuk merakamkan lagu single kerana mahu mencabar diri, serta menguji tahap kemampuannya.

“Saya telah buat pelbagai perkara daripada berlakon, mengarah, menulis skrip, memasak dan menjadi penerbit. Hanya ada tiga perkara lagi yang belum saya lakukan iaitu menyanyi, menulis lagu dan menulis lirik.

“Saya pernah cakap pada diri sendiri sebelum ini bahawa menyanyi adalah satu-satunya perkara yang saya tidak akan buat kerana langsung tidak yakin dengan suara sendiri,” katanya.